Μαρία Χάνου: «Η συνεργασία σε μια ομάδα δημιουργεί ασφάλεια» | clickatlife\nΜαρία Χάνου: «Η συνεργασία σε μια ομάδα δημιουργεί ασφάλεια»\nΗ ηθοποιός Μαρία Χάνου μας μιλά για την παράσταση «Όνειρο καλοκαιρινής νύχτας».\nΜετά από δύο επιτυχημένους κύκλους παραστάσεων στη Θεσσαλονίκη (στο Τελλόγλειο Ίδρυμα Τεχνών Α.Π.Θ. και στο Θεάτρο Αυλαία) και μετά από περιοδεία στη Βόρεια Ελλάδα, η Εταιρεία Θεάτρου Θέση και το «Όνειρο καλοκαιρινής νύχτας» ταξιδεύουν στην Αθήνα για να φέρνουν τον μαγικό κόσμο των ξωτικών, των ευγενών και των ταπεινών μαστόρων του Ουίλιαμ Σαίξπηρ στο Θέατρο Θησείον.\nΤο κλασικό έργο του Ουίλιαμ Σαίξπηρ, μεταφράζεται και διασκευάζεται από την ίδια την ομάδα. Οι πέντε ηθοποιοί, χρησιμοποιώντας ελάχιστα σκηνικά αντικείμενα, μάσκες, ζωντανή μουσική, στοιχεία παντομίμας και αυτοσχεδιασμούς υποδύονται όλους τους ρόλους του έργου. Με χιούμορ, απλότητα, ευθύτητα και σεβασμό στην γλώσσα του ποιητή συνθέτουν μια παράσταση γεμάτη έρωτα, κωμικοτραγικές καταστάσεις, μαγεία, ξωτικά και ανθρώπινη αφέλεια.\nΝα σημειωθεί πως η παράσταση έχει επιλεχτεί ως η ελληνική συμμετοχή στο Festival Internacional de Teatro Clásico de Almagro 2016 στο Αλμάγκρο της Ισπανίας και θα παρουσιαστεί στο Teatro La Veleta στις 25 Ιουλίου. Κάτι ενδιαφέρον φαίνεται λοιπόν να συμβαίνει εδώ και δεν μπορούσαμε να μείνουμε αμέτοχοι. Επικοινωνήσαμε λοιπόν με την Μαρία Χάνου, μέλος της Εταιρείας Θεάτρου Θέση και μοιράστηκε μαζί μας τον ενθουσιασμό της νέας αυτής ομάδας.\nΚαταρχάς σύστησέ μας την Εταιρεία Θεάτρου Θέση. Είστε μια νέα ομάδα. Τι ήταν αυτό που σας έκανε να έρθετε μαζί και πόσο βοήθησε στη συνοχή σας το «Όνειρο καλοκαιρινής νύχτας»;\nΠράγματι είμαστε μια νεοσύστατη ομάδα και αυτή είναι η πρώτη μας παραγωγή! Βέβαια, γνωριζόμασταν από τη δραματική σχολή του Κρατικού Θεάτρου Βορείου Ελλάδος απ' όπου αποφοιτήσαμε και οι πέντε. Η κοινή μας προέλευση και η ανάγκη μας να εκφραστούμε θεατρικά μας έκανε ομάδα και το «Όνειρο καλοκαιρινής νύχτας» είναι η αρχή.\nΠοια είναι η προσέγγισή σας στο κλασικό έργο του Σαίξπηρ; Είναι γνωστό και πολυπαιγμένο. Πώς το αντιμετωπίζετε εσείς;\nΑκριβώς επειδή το έργο είναι πασίγνωστο και πολυπαιγμένο θέλαμε να αποφύγουμε ένα κλασσικό ανέβασμα και σεβόμενοι πάντα την ποιητική του γραφή, φτιάξαμε μια παράσταση με χιούμορ, λιτότητα και τρέλα.\nΧρησιμοποιείτε μάσκες, ζωντανή μουσική, παντομίμα και αυτοσχεδιάζετε. Πόσο σημαντικό είναι να διασκεδάζεις αυτό που κάνεις επί σκηνής, ειδικά όταν μιλάμε για παραστάσεις που τρέχουν για καιρό;\nΤο πιο σημαντικό είναι ότι θέλαμε να συνεργαστούμε και με τον καιρό δεθήκαμε πολύ. Λειτουργούμε, σε οποιαδήποτε συνθήκη, με ανιδιοτέλεια και όχι εγωκεντρικά. Αυτό έχει σημασία. Η συνεργασία σε μια ομάδα δημιουργεί ασφάλεια και η ασφάλεια δημιουργία και καλή διάθεση.\nΠοιοι είναι οι συσχετισμοί του έργου που μπορούν να γίνουν με το σήμερα;\nΌσο οι άνθρωποι στον κόσμο αγαπούν, ερωτεύονται, ζηλεύουν, εξουσιάζουν, εξουσιάζονται, θυμώνουν, λυπούνται, υποφέρουν και χαίρονται, τότε πάντα η γραφή του Σαίξπηρ αλλά και πολλών άλλων σπουδαίων κλασικών θα είναι διαχρονική και ανεκτίμητη.\nΠώς νιώθεις για το επερχόμενο ταξίδι σας στην Ισπανία; Και βασικά πώς προέκυψε; Περιμένατε ο κόσμος να αγκαλιάσει τόσο την παράσταση όταν ξεκινήσατε;\nΕίμαστε κατενθουσιασμένοι με αυτό το ταξίδι! Όχι μόνο γιατί θα έχουμε την ευκαιρία να παρουσιάσουμε την δουλεία μας σε ένα πολυπολιτισμικό κοινό αλλά επειδή δίνεται και σε εμάς η ευκαιρία να παρακολουθήσουμε τις παραστάσεις ομάδων από άλλες χώρες.\nΠοια είναι τα σχέδιά σας μετά το καλοκαίρι;\nΣίγουρα το ταξίδι του «Ονείρου» δεν έχει τελειώσει ακόμα. Παράλληλα λοιπόν με αυτό, έχουμε μπει στη διαδικασία υλοποίησης του νέου μας έργου. Μετά το καλοκαίρι πρόβες δηλαδή!\nΜετάφραση: Εταιρεία Θεάτρου Θέση. Σκηνοθεσία: Μιχάλης Σιώνας. Βοηθός Σκηνοθέτη: Αντώνης Μιχαλόπουλος. Μουσική: Διαμαντής Αδαμαντίδης. Κοστούμια/ Κατασκευές: Κατερίνα Παπαγεωργίου.\nΠαίζουν: Τρυφωνία Αγγελίδου, Διαμαντής Αδαμαντίδης, Αχιλλέας Αναγνώστου, Γιάννης Σαμψαλάκης, Μαρία Χάνου.\nΠληροφορίες παράστασης: «Όνειρο καλοκαιρινής νύχτας» της ομάδας Εταιρεία Θεάτρου Θέση, στο Θησείον, ένα θέατρο για τις τέχνες, Τουρναβίτου 7, Ψυρρή. Κάθε Πέμπτη, Παρασκευή, Σάββατο στις 21:15 και Κυριακή στις 18:00 & στις 21:15, έως 29 Μαΐου. Τιμές εισιτηρίων: 13 ευρώ & 10 (φοιτητικό μειωμένο). Διάρκεια: 80 λεπτά.


Ημερήσιες Προβλεψεις ζωδια σημερα 06/01 Παρασκευη\nΓενικά zwdia: Σήμερα εσείς και τα μέλη της οικογένειάς σας ίσως συζητήσετε την πιθανότητα να κάνετε κάποιες αλλαγές. Αυτό μπορεί να αφορά την διακόσμηση ή ακόμα και το καθάρισμα. Μπορεί να αποφασίσετε να μετακομίσετε σε ένα τελείως διαφορετικό μέρος. Η ανάγκη για αλλαγή στο περιβάλλον σας είναι εμφανής και δεν πρέπει να διστάσετε. Προχωρήστε και κάντε τα πρώτα βήματα.\nΟικονομικά και καριέρα zwdia: Μια μεγάλη αλλαγή θα πραγματοποιηθεί σήμερα και θα επωφεληθείτε πολύ. Μπορείτε να αισθανθείτε την ενέργεια να αλλάζει. Τώρα είναι καιρός και κάνετε μια νέα αρχή και να προχωρήσετε.\nΓενικά zwdia: Σήμερα ίσως έχετε την ανάγκη να γράψετε. Αυτό μπορεί να μην είναι κάτι περισσότερο από ένα e-mail σε έναν φίλο ή μπορεί να είναι δημιουργική δουλειά όπως ένα μυθιστόρημα ή ένα σενάριο. Ότι και να είναι μάλλον θα εκφράσετε κάποιες πνευματικές ή φιλοσοφικές ανησυχίες σας. Μην εκπλαγείτε αν τελικά καταλήξετε με περισσότερες ερωτήσεις παρά απαντήσεις.\nΟικονομικά και καριέρα zwdia: Αν αναζητάτε συμπάθεια ή κατανόηση τότε ίσως αναζητάτε ψύλλο σας άχυρα. Δεν θα είναι πολύ επιτυχημένη η αναζήτησή σας. Είστε κυρίως μόνοι σας σήμερα.\nΓενικά zwdia: Η γραφειοκρατική δουλειά που αφορά χρήματα θα πρέπει να γίνει σήμερα. Μπορεί να είναι κάποιος διακανονισμός, προμήθεια ή ένα bonus. Μάλλον θα είναι μια καλή περίοδος καθώς έρχονται χρήματα προς το μέρος σας ακόμα και αν η γραφειοκρατεία σας ταλαιπωρεί. Προσπαθήστε να συγκεντρωθείτε και να τα κάνετε γρήγορα ώστε να γιορτάσετε με τα αγαπημένα σας πρόσωπα. Κάντε μια κράτηση σε ένα αγαπημένο εστιατόριο.\nΟικονομικά και καριέρα zwdia: Ένα μικρό εμπόδιο στον δρόμο σας φαίνεται ότι είναι σημαντικότερο από ότι περιμένατε. Η αντίθετη πλευρά συνεχίζει να κερδίζει δύναμη. Είναι ένα σημάδι αυτό ότι πρέπει να προσαρμόσετε την οπτική σας και να είστε πιο ευέλικτοι.\nΓενικά zwdia: Σήμερα το μυαλό σας θα είναι πολύ γρήγορο και διεισδυτικό. Μπορεί να αποφασίσετε να ασχοληθείτε με κάποια έρευνα εις βάθος που σκέπτεστε εδώ και καιρό πάνω σε ένα θέμα που σας συναρπάζει. Μπορεί να θέλετε να συζητήσετε το θέμα με κάποιο κοντινό σας άτομο που μοιράζεται το ενδιαφέρον σας. Μην εκπλαγείτε αν πάρετε ενδιαφέρουσες απόψεις. Σημειώστε τες. Μπορεί να θέλετε να τις χρησιμοποιήσετε μετά.\nΟικονομικά και καριέρα zwdia: Σήμερα θα αρχίσετε να αισθάνεστε μεγαλύτερη πρόκληση επαγγελματικά. Θα συναντήσετε εμπόδια αυτή την περίοδο και θα αντιληφθείτε ότι πρέπει να προσαρμόσετε την πορεία δράσης σας για να είστε επιτυχημένοι.\nΓενικά zwdia: Κάποια έντονα, όμορφα όνειρα μπορεί να σας αφυπνίσουν και αν σας κάνουν να αντιληφθείτε κάποιες νέες ευκαιρίες. Μπορεί να είναι δημιουργικά και ίσως σκεφθείτε να τα εκμεταλλευθείτε. Αυτή η αποκάλυψη μπορεί να είναι μπροστά σας για πολύ καιρό και να μην την έχετε προσέξει. Μην την απορρίψετε γιατί εμφανίστηκε με ανορθόδοξο τρόπο. Δείτε που θα σας ακολουθήσει. Το πεπρωμένο σας ίσως είναι δίπλα σας.\nΟικονομικά και καριέρα zwdia: Οι πλανήτες σήμερα δημιουργούν μια ατμόσφαιρα που είναι ανάλαφρη, ευχάριστη και ευέλικτη. Για το επόμενο διάστημα θα είναι έτσι τα πράγματα οπότε θα λειτουργείτε και σε μια πιο ευνοϊκή ατμόσφαιρα.\nΓενικά zwdia: Σήμερα ίσως αποφασίσετε να συμμετάσχετε σε μια ομαδική δραστηριότητα που ασχολείται με κάποιο πνευματικό ή φιλοσοφικό θέμα που σας αφορά. Μπορεί να συναντήσετε ένα χαρισματικό άτομο που ίσως τα ερεθίσει το μυαλό με τις κουβέντες του και ίσως σας αλλάξει οπτική. Κατά την διάρκεια της ημέρας ίσως παρατηρήσετε ότι αυτό το άτομο ενδιαφέρεται για εσάς και μπορεί να σκεφθείτε το ενδεχόμενο να προχωρήσετε περισσότερο την σχέση σας.\nΟικονομικά και καριέρα zwdia: Το μυστικό για να αντιμετωπίσετε επίμονες και χειριστικές συμπεριφορές είναι η επικοινωνία. Όσο πιο μυστικοπαθείς είστε για τις προθέσεις και τα σχέδιά σας τόσο πιο δύσκολοι θα είναι οι άλλοι και δεν θα σας βοηθούν να ξεφύγετε από την κατάσταση στην οποία είστε.\nΓενικά zwdia: Ένα δημόσιο πρόσωπο, μάλλον ένας συγγραφέας ίσως σας ενδιαφέρει σήμερα. Αυτό το άτομο ίσως έχει πολλά να πει που σας ενδιαφέρουν σε πολλά επίπεδα. Θα θέλετε να μάθετε πολλά για την δουλειά του/της. Μπορεί να μάθετε και σημαντικές προσωπικές πληροφορίες. Μην ανησυχείτε ότι θα γίνει εμμονή. Μερικές φορές δεν είναι κακό.\nΟικονομικά και καριέρα zwdia: Από σήμερα θα μπορέσετε να απολαύσετε τους κόπους των προσπάθειών σας ή να συνειδητοποιήσετε τις αποτυχίες σας. Θα είναι μια έντονη περίοδος οπότε ετοιμαστείτε για μεγάλες αλλαγές.\nΓενικά zwdia: Σήμερα ίσως πάτε σε ένα πάρτυ ή σε μια ομαδική δραστηριότητα που σας φέρνει σε επαφή με κάποια ενδιαφέροντα άτομα από μακρινά μέρη. Μπορεί να βρείτε τις συζητήσεις πολύ ενδιαφέρουσες. Θέλετε να μάθετε πολλά. Τα βιβλία ίσως περιλαμβάνονται στις συζητήσεις σας με κάποιο τρόπο. Θα θέλετε να μείνετε σε επαφή με αυτά τα άτομα και καλύτερα να ανταλλάξετε τηλέφωνα. Μπορεί να σας ανοίξουν νέες πόρτες.\nΟικονομικά και καριέρα zwdia: Οι γύρω σας δεν θα είναι πολύ αξιόπιστοι οπότε να είστε προσεκτικοί ποιον εμπιστεύεστε. Οι άλλοι είναι όλο λόγια και όχι πράξεις. Θα υπάρχουν πολλές ιδέες αλλά το να πραγματοποιηθούν είναι άλλο θέμα. Μπορείτε να εμπιστευθείτε μόνο τον εαυτό σας.\nΓενικά zwdia: Κάποια αλλαγή στην καριέρα σας ίσως σας εκπλήξει αλλά θα κάνει θετική αλλαγή σε εσάς. Το εισόδημά σας θα εκτοξευθεί. Ίσως συμπεριλαμβάνονται και κάποια νομικά έγγραφα. Μπορεί να είναι όλο ξαφνικό αλλά θα πρέπει να προσπαθήσετε να παραμείνετε συγκεντρωμένοι. Δεν θέλετε να χαθεί η ευκαιρία.\nΟικονομικά και καριέρα zwdia: Τον επόμενο μήνα περίπου θα δείτε ότι η πρόοδος στην καριέρα σας είναι καλή. Η επικοινωνία δεν έχετε πολύ ένταση και όλα φαίνεται να πηγαίνουν ομαλά.\nΓενικά zwdia: Μια κοινωνική εκδήλωση ίσως σας φέρει σε επαφή με κάποιο πολύ έντονο, συναρπαστικό άτομο που έχει ένα πολύ ενδιαφέρον επάγγελμα. Μπορεί να θεωρήσετε ότι είναι άτομο γοητευτικό και sexy. Αν είστε ελεύθεροι ίσως πρέπει να προσπαθήσετε. Αυτό το άτομο σας εξιτάρει πνευματικά. Μπορεί να φαίνεστε αλλαγμένοι μετά από από αυτή την συνάντηση απόψε.\nΟικονομικά και καριέρα zwdia: Αν θέλετε να συμβεί κάτι θα πρέπει να μιλήσετε. Οι άλλοι δεν θα καταλάβουν αυτομάτως τα πάντα όπως εσείς. Να είστε ξεκάθαροι και ευθείς στην επικοινωνία σας με τους άλλους. Αυτός είναι ο μόνος τρόπος.\nΓενικά zwdia: Έχετε την τάση να μπορείτε πάντα να συγκεντρώνεστε αλλά σήμερα θα είστε πιο συγκεντρωμένοι από συνήθως μάλλον γιατί ένα σχέδιο σημαίνει πολλά για εσάς. Μπορεί να σχετίζεται με την δουλειά. Εσείς θα μπορέσετε να καταφέρετε πολλά σήμερα. Το μόνο αρνητικό είναι ότι ίσως ξεχάσετε να φάτε, να κοιμηθείτε ή να κάνετε διαλείμματα. Φροντίστε τον εαυτό σας.\nΟικονομικά και καριέρα zwdia: Οι λέξεις των άλλων είναι ενθαρρυντικές και σας βοηθούν. Δεν θα είναι δύσκολο να βρείτε κάποιον με τον οποίο να συμφωνείτε και να σας καταλαβαίνει. Θα είναι έτσι πιο εύκολο να προχωρήσετε προς τους στόχους σας με μεγάλη αυτοπεποίθηση.\nΓενικά zwdia: Μια έντονη συζήτηση με τον/την σύντροφό σας ίσως συμβεί σήμερα. Μπορεί να έχει να κάνει με την σχέση σας και το επίπεδο δέσμευσης. Ίσως αναφερθείτε στον γάμο. Αν είστε ήδη παντρεμένοι ίσως αποφασίσετε να κάνετε παιδί. Αν είστε ελεύθεροι ίσως συναντήσετε κάποιο νέο άτομο που θα σας φανεί πολύ ενδιαφέρον.\nΟικονομικά και καριέρα zwdia: Ακόμα και πιο τέλεια οργανωμένα σχέδιά σας θα χαλάσουν σήμερα εξαιτίας των απρόσμενων πράξεων κάποιου ατόμου. Ένα άτομα στην δουλειά σας θα είναι απρόβλεπτο. Αυτό το άτομο ταράζει τις καταστάσεις και σας δυσκολεύει να προχωρήσετε.


Πιθανόν να μετατεθεί για τις 14 Σεπτεμβρίου το άνοιγμα των σχολείων – INDEPENDENTNEWS\nΚυριακή, 28 Νοεμβρίου, 2021 (08:13)\nHome / ΚΟΙΝΩΝΙΑ / Πιθανόν να μετατεθεί για τις 14 Σεπτεμβρίου το άνοιγμα των σχολείων\nPosted on 27 Αυγούστου, 2020, 9:36 πμ\nΠιθανόν να μετατεθεί για τις 14 Σεπτεμβρίου το άνοιγμα των σχολείων αντί για τις 7, όπως ήταν προγραμματισμένο αρχικά από το υπουργείο Παιδείας, σύμφωνα με το Mega. Οι τελικές ανακοινώσεις για την ημερομηνία έναρξης των σχολείων θα γίνουν την 1η Σεπτέμβρη.\n«Ο μέχρι σήμερα σχεδιασμός είναι την Τρίτη, 1 Σεπτεμβρίου, οι εκπαιδευτικοί να αναλάβουν υπηρεσία στα σχολεία τους, και τη Δευτέρα, 7 Σεπτεμβρίου, να ξεκινήσουν τα μαθήματα, μια εβδομάδα νωρίτερα από άλλες χρονιές», σημείωσε πριν μερικές ημέρες η υπ. Παιδείας, Νίκη Κεραμέως.\n«Παρότι η έναρξη μαθημάτων είναι προγραμματισμένη για τις 7/9, ενδέχεται να υπάρξει κάποια παράταση. Στόχος είναι να περιοριστούν σημαντικά οι μετακινήσεις τουλάχιστον 1 εβδομάδα πριν την έναρξη των σχολείων για να περιοριστεί η τυχόν μετάδοση από ασυμπτωματικούς», πρόσθεσε, καλώντας τους γονείς να επιστρέψουν οι οικογένειες από τις διακοπές τους έως τα τέλη Αυγούστου.


Λάμπης Λιβιεράτος: «Έφτασα στα όρια μου, στο χείλος του γκρεμού, αλλά δεν έπεσα» - ΝΕΑ Τηλεόραση Κρήτης\nΑρχική / Στήλες / Lifestyle / Λάμπης Λιβιεράτος: «Έφτασα στα όρια μου, στο χείλος του γκρεμού, αλλά δεν έπεσα»\nΛάμπης Λιβιεράτος: «Έφτασα στα όρια μου, στο χείλος του γκρεμού, αλλά δεν έπεσα»\n14 Νοέ 2014 16.30\n«Έφτασα στα όριά μου, αλλά, όπως λέει και ο Νίκος Καζαντζάκης: “Αν δεν φτάσεις στο χείλος του γκρεμού, δεν βγάζει η πλάτη σου φτερά για να πετάξεις»\nΜεσημέρι Δευτέρας. Ο Λάμπης φτάνει στο Κεφαλάρι. Είναι φανερά ανανεωμένος. Αυτό, εξάλλου, προδίδει το εφηβικό του look, αλλά και το χαμόγελο που είναι ζωγραφισμένο στο πρόσωπό του. Ένα χαμόγελο που κάνει τα γαλανά του μάτια να λάμπουν ακόμα περισσότερο.\nΕίναι εμφανές πως η άσχημη και «σκοτεινή» περίοδος της ζωής του αποτελεί, πλέον, μια κακή ανάμνηση ή καλύτερα μια μάχη από την οποία βγήκε νικητής. Από τις αρχές του χρόνου κάνει εμφανίσεις με τον Θάνο Καλλίρη, ενώ κάθε Πέμπτη ξεσηκώνουν με τα τραγούδια τους τους πιστούς θαμώνες του club-restaurant Cash στο Κεφαλάρι. «Με τον Θάνο γνωριζόμαστε πάνω από είκοσι χρόνια.\nΤο ντουέτο που κάναμε μαζί, “Ο παλιός είναι αλλιώς”, ήταν η πρώτη μου επίσημη δουλειά στη δισκογραφία. Μετά από αυτό, το μικρόβιο της μουσικής μπήκε μέσα μου για τα καλά» λέει στο peoplegreece.com και στον Μάριο Βυθούλκα.\nΤο σοκ, η κατάθλιψη και η στήριξη των φίλων\nΣτα τέλη του 2004 αποφασίζει να ανοίξει ένα all day café-bar και το ονομάζει Lavmi. «Με ενθουσίαζε η προοπτική να φτιάξω έναν όμορφο χώρο, που θα έπαιζε ωραίες μουσικές. Μου έβαλαν την ιδέα οι φίλοι μου και κάπως έτσι ξεκίνησαν όλα». Από το 2005 μέχρι και το 2010, το μαγαζί πήγαινε πάρα πολύ καλά. Μετά άρχισαν ορισμένα προβλήματα, όπως και στις περισσότερες επιχειρήσεις εκείνη την εποχή.\n«Κάποια στιγμή, λόγω της μουσικής, αναγκάστηκα να απομακρυνθώ από το μαγαζί. Αυτή η απομάκρυνση, σε συνδυασμό με την κρίση, έφερε μια πτώση. Βέβαια, εξακολουθούσα να είμαι μέτοχος και, όπως καταλαβαίνεις, αυτό μου κόστισε πολύ. Ήταν μια οικονομική καταστροφή για μένα. Τότε συνέπεσαν και διάφορα άσχημα πράγματα μαζεμένα και μαζί με αυτά έπεσαν οι άμυνές μου» εξηγεί.\nΑυτό, σε συνδυασμό με το χωρισμό του από την Εύη Αδάμ το 2011, αλλά και την αυτοκτονία του αδελφού του, Ανδρέα, ένα χρόνο μετά, τον γονάτισαν ψυχολογικά. «Πέρασα ένα σοκ κι έβλεπα κάποιους γιατρούς από ένα νοσοκομείο. Έπεσα ψυχολογικά και πέρασα μια φάση κατάθλιψης. Ευτυχώς, όλο αυτό κράτησε μόνο ενάμιση χρόνο.\nΜέσα από τη στήριξη φίλων και ανθρώπων που στάθηκαν πολύ κοντά μου (ανάμεσά τους ο Θάνος Καλλίρης, ο Τζώνυ Θεοδωρίδης, ο Νίνο, ο Αντώνης Ρέμος, η συνεργάτιδά του, Έφη Μπούνταλη, οι κουμπάροι του, Σαμ και Χρυσούλα Κέρος, και οι Άντζυ και Ανδρέας Ανδρεαδάκης), βρήκα τη δύναμη να το ξεπεράσω. Έφτασα στα όριά μου, αλλά, όπως λέει και ο Νίκος Καζαντζάκης: “Αν δεν φτάσεις στο χείλος του γκρεμού, δεν βγάζει η πλάτη σου φτερά για να πετάξεις’’. Έφτασα στο χείλος του γκρεμού, αλλά δεν έπεσα» αποκαλύπτει.


Τα 10 καλύτερα ξενοδοχεία κοντά σε: Taste Cleveland Food Tours\nΤα καλύτερα ξενοδοχεία κοντά σε: Taste Cleveland Food Tours, Κλίβελαντ\nΞενοδοχεία κοντά σε: Taste Cleveland Food Tours\nTaste Cleveland Food Tours: Διαβάστε κριτικές\nΣε οποιαδήποτε απόσταση από: Taste Cleveland Food Tours\nΦίλτροΣε οποιαδήποτε απόσταση από: Taste Cleveland Food Tours\n1,5 χλμ. από Taste Cleveland Food Tours\n1,8 χλμ. από Taste Cleveland Food Tours\n1,9 χλμ. από Taste Cleveland Food Tours\n2,0 χλμ. από Taste Cleveland Food Tours\n2,1 χλμ. από Taste Cleveland Food Tours\n2,2 χλμ. από Taste Cleveland Food Tours\n2,3 χλμ. από Taste Cleveland Food Tours\n2,4 χλμ. από Taste Cleveland Food Tours\n2,7 χλμ. από Taste Cleveland Food Tours\n4,0 χλμ. από Taste Cleveland Food Tours\n5,7 χλμ. από Taste Cleveland Food Tours\n5,9 χλμ. από Taste Cleveland Food Tours\n6,7 χλμ. από Taste Cleveland Food Tours\n6,8 χλμ. από Taste Cleveland Food Tours\n7,2 χλμ. από Taste Cleveland Food Tours\n7,7 χλμ. από Taste Cleveland Food Tours\n8,1 χλμ. από Taste Cleveland Food Tours\n8,2 χλμ. από Taste Cleveland Food Tours\n8,5 χλμ. από Taste Cleveland Food Tours\n9,5 χλμ. από Taste Cleveland Food Tours\n9,6 χλμ. από Taste Cleveland Food Tours


Νέες πιέσεις της Κίνας στον Κυρ. Μητσοτάκη - Άμυνα & Διπλωματία\nΝέες πιέσεις της Κίνας στον Κυρ. Μητσοτάκη\nΕτικέτες: κίνα, κυβέρνηση\nΣτη φωτογραφία ο Κυρ. Μητσοτάκης, συνομιλώντας με τον πρόεδρο Σι κατά την τηλεδιάσκεψη των (τότε) «17+1» στις αρχές Φεβρουαρίου φέτος.\nΝέο κύκλο πιέσεων προς τον πρωθυπουργό Κυρ. Μητσοτάκη εγκαινιάζει η ηγεσία της Κίνας, προβάλλοντας τα -υποτιθέμενα- πλεονεκτήματα της αναβίωσης της άνευ όρων διμερούς συνεργασίας που είχε υιοθετηθεί κατά τους πρώτους μήνες της θητείας της σημερινής κυβέρνησης.\nΟι κινεζικές παρεμβάσεις, που θα αρχίσουν με τηλεφωνική επικοινωνία του προέδρου Σι Τζινπίνγκ με τον κ. Μητσοτάκη και θα συνεχιστούν στο ανεπίσημο (κυρίως επιχειρηματικό) επίπεδο, έχουν δύο επείγοντες στόχους:\nΠρώτον, να επιλυθεί η εκκρεμότητα της μεταβίβασης ποσοστού 16% των μετοχών του ΟΛΠ στην COSCO μέσα στις επόμενες εβδομάδες, φθάνοντας στην πλειοψηφία που θα παρέχει μέγιστη ελευθερία κινήσεων στην κινεζική πλευρά. Το θέμα συνδέεται εμμέσως και με τις εισηγήσεις επιβολής προστίμων στην COSCO λόγω των καθυστερήσεων εκτέλεσης έργων που προβλέπονται από τις σχετικές συμβάσεις, αν και η εταιρία απαντά πως οι πρωτοβουλίες της εξουδετερώνονται από τις καθυστερήσεις του Ελληνικού Δημοσίου.\nΔεύτερον, να αξιοποιηθεί η αγωνία της Αθήνας για άμεσες ξένες επενδύσεις, ώστε η κυβέρνηση να πρωτοστατήσει στις προσπάθειες «ξεπαγώματος» της «Συνολικής Επενδυτικής Συμφωνίας» (CAI) μεταξύ της Ε.Ε. και της Κίνας. Η διαπραγμάτευση της CAI ολοκληρώθηκε μόλις τον περασμένο Δεκέμβριο, αλλά έπεσε σχεδόν αμέσως θύμα της επιδείνωσης των σχέσεων Δύσης-Πεκίνου λόγω της επιβολής ευρωπαϊκών κυρώσεων και των κινεζικών αντίμετρων. Η CAI είναι πλέον απίθανο να κυρωθεί από το Ευρωπαϊκό Κοινοβούλιο πριν από τα τέλη του έτους ή και του πρώτου εξαμήνου του 2022.\nΣε αυτό το πλαίσιο και κρίνοντας ότι η Ελλάδα αποτελεί τον αδύναμο κρίκο των ευρωατλαντικών θεσμών, η παρέμβαση του προέδρου Σι προς τον Πρωθυπουργό θα είναι πολύ πιο πιεστική συγκριτικά με τις επικοινωνίες του με άλλους Ευρωπαίους ηγέτες. Ήδη ο Κινέζος πρόεδρος είχε προχθές τριμερή τηλεδιάσκεψη με τον Γάλλο πρόεδρο Εμ. Μακρόν και τη Γερμανίδα καγκελάριο Αγκ. Μέρκελ για το διεθνές εμπόριο, το κλίμα, τη βιοποικιλότητα και την επανάληψη των πτήσεων μετά την πανδημία, αλλά το Παρίσι και το Βερολίνο δεν υποχώρησαν στο ζήτημα της CAI.\nΑντίθετα, το κινεζικό μήνυμα προς την ελληνική κυβέρνηση είναι πιο λιτό και κυνικό. Ξεκινά από την ευγενική παραδοχή ότι η Αθήνα δεν πρωταγωνιστεί στην επιβολή κυρώσεων, περνά στις υποσχέσεις για επενδύσεις, διευκόλυνση των εξαγωγών και ενίσχυση του τουρισμού και καταλήγει σε μία «αθώα» διαπίστωση: ότι όλα εξαρτώνται από τη διευκόλυνση της COSCO, τη στήριξη στην «Πρωτοβουλία 16+1» (πρώην «17+1» για θέματα υποδομών, εμπορίου και επενδύσεων στην Ευρώπη), καθώς και από τη γενικότερη επίδειξη ελληνικής ευελιξίας.\nΠάντως πρέπει να σημειωθεί ότι και ο κ. Μητσοτάκης ευθύνεται για την κινεζική εκτίμηση ότι είναι δεκτικός σε πιέσεις. Αν και δεν επανέλαβε μείζονα λάθη προκατόχων του (όπως του κ. Γ. Παπανδρέου το 2011 με την αλόγιστη επέκταση της σύμβασης της COSCO και του κ. Αντ. Σαμαρά το 2014 με πρόσκληση στον πολεμικό στόλο της Κίνας για επισκευές σε ελληνικά ναυπηγεία), ο σημερινός πρωθυπουργός είχε αποδεχθεί την άνευ όρων διμερή οικονομική συνεργασία. Συγκεκριμένα, ο κ. Μητσοτάκης, κατά την επίσκεψη του προέδρου Σι το Νοέμβριο του 2019, δεσμεύθηκε «στην περαιτέρω ανάπτυξη της επένδυσης» της COSCO, χωρίς προϋποθέσεις.\nΣταδιακά, ο Πρωθυπουργός άλλαξε τακτική, λαμβάνοντας υπόψη και τις (ιδιωτικές και δημόσιες) προειδοποιήσεις των ΗΠΑ για στρατηγικές και στρατιωτικές στοχεύσεις πίσω από τις ελκυστικές οικονομικές προτάσεις της Κίνας. Η κυβέρνηση δεν ενέδωσε στις απαιτήσεις για απόλυτο κινεζικό έλεγχο των ελληνικών τηλεπικοινωνιών (5G, αναβάθμιση υφιστάμενων δικτύων και νέες υποδομές) και υπενθύμισε στην COSCO ότι «και οι δύο πλευρές έχουν υποχρεώσεις και πρέπει και αυτή να προβεί σε κάποιες επενδύσεις». Επίσης, θα έλεγε κανείς ότι ο κ. Μητσοτάκης, στη σύνοδο κορυφής του ΝΑΤΟ προ μηνός, έφτασε …στο άλλο άκρο, τονίζοντας δημοσίως τις θεμελιωμένες ανησυχίες της συμμαχίας για «τις υβριδικές απειλές, τις προκλήσεις ασφαλείας από την πανδημία του Covid και την κλιματική αλλαγή» και τα άλλα προβλήματα που προκαλούνται «από αυταρχικά καθεστώτα».\nΕνδεικτικό εξάλλου της σκληρότητας του Πεκίνου είναι το γεγονός ότι οι ιθύνοντες του ΚΚ Κίνας ανακάλεσαν, το Μάρτιο, την ως τότε πρέσβη στην ελληνική πρωτεύουσα κυρία Τσανγκ Τσιγιουέ. Αν και η συγκεκριμένη διπλωμάτης είχε ξεπεράσει τα όρια, απαιτώντας με εριστικό ύφος άμεση συμμόρφωση της κυβέρνησης σε πλήθος θεμάτων, οι παρεμβάσεις κρίθηκαν ανεπαρκείς από τους προϊσταμένους της. Ειδικά, όταν το ελληνικό υπουργείο Εξωτερικών απέρριψε την πρόταση-παγίδα για διοργάνωση στην Αθήνα, το 2022, της συνόδου κορυφής των «16+1».\nΔημοσιεύθηκε στην εφημερίδα «δημοκρατία» στις 7 Ιουλίου 2021


Nonews-NEWS: «Click και …κούρεμα χρέους»...\n«Click και …κούρεμα χρέους»...\n...ζητά ο ΣΥΡΙΖΑ για τους μικρομεσαίους...\n«Κούρεμα» του ιδιωτικού χρέους των μικρο-μεσαίων επιχειρήσεων του λιανεμπορίου, που σωρεύεται λόγω της πανδημίας. Αυτή είναι η συζήτηση που επιδιώκει να «βάλει στο τραπέζι» της πολιτικής συζήτησης ο ΣΥΡΙΖΑ, ενώ συνεχίζει να κυριαρχεί η φημολογία σχετικά με το... αν θα επανέλθει την ερχόμενη εβδομάδα η λειτουργία των καταστημάτων με συναλλαγές τύπου «click in shop» η όποιο άλλον σχεδιασμό έχει η κυβέρνηση. Το θέμα αναμένεται να θέσει και στην Βουλή ο Αλέξης Τσίπρας, στην συζήτηση σε επίπεδο αρχηγών που έχει προγραμματιστεί για το πρωί της Παρασκευής.\nΟ Αλέξης Τσίπρας επισήμανε χθες ότι μια τέτοια προοπτική αποτελεί κυβερνητική επιλογή την οποία όμως η κυβέρνηση του Κυριάκου Μητσοτάκη θέλει να «περάσει» ως αντικειμενικό επακόλουθο της διττής υγειονομικής-οικονομικής κρίσης. Όπως χαρακτηριστικά είπε «ένα σκέλος της αδυναμίας της κυβερνητικής επιλογής να συγκρατήσουν την ύφεση και άρα την αναδιάρθρωση στο χώρο της αγοράς, έχει να κάνει με την λάθος εκτίμηση, έχει να κάνει με την έλλειψη συντονισμού και ικανοτήτων.\nΈνα άλλο μέρος είναι ιδεολογική τοποθέτηση, για χρόνια υποστηρίζουν ότι η ελληνική οικονομία μπορεί να γίνει ανταγωνιστική μέσα από την συρρίκνωση της μικρομεσαίας επιχειρηματικότητας. Ήταν μια άποψη και μια κατεύθυνση. Τώρα βλέπουμε αυτή την άποψη να έρχεται ως ένα φυσικό φαινόμενο, ως φυσική καταστροφή».\nΕιδικά για τους ξενοδοχοϋπάλληλους σε ερώτηση που κατέθεσε στην Βουλή, η βουλευτής Κατερίνα Νοτοπούλου επισημαίνει πως «η Κυβέρνηση της ΝΔ με τα μεγάλα λόγια, το μεγάλο σε αριθμό «επιτελικό» κράτος και κραδαίνοντας το "λάβαρο" της ψηφιακής Ελλάδας, αδυνατεί να πληρώσει εγκαίρως τα επιδόματα ανεργίας, με τη δικαιολογία ότι δεν επαρκεί το προσωπικό του ΟΑΕΔ για την έγκαιρη καταβολή τους». Σημειώνει πως «στον επισιτισμό η κατάσταση είναι χειρότερη καθώς, οι εργαζόμενοι σε αυτόν δεν έχουν ούτε δικαίωμα επαναπρόσληψης, ούτε δικαίωμα αποζημίωσης ειδικού σκοπού, έχουν δε αφεθεί πραγματικά στο έλεος του θεού. Η επιδότηση που ξεκίνησε τον Νοέμβριο του 2020 σταματάει τον Ιανουάριο του 2021, και δεν υπάρχει καμία πρόβλεψη για το πως οι άνθρωποι αυτοί θα ζήσουν μέχρι να ξανανοίξουν τα ξενοδοχεία τον Απρίλιο στην καλύτερη των περιπτώσεων»...\nΑναρτήθηκε από nonews-NEWS στις 11:26


ΑΘΛΗΤΙΚΟΙ ΨΙΘΥΡΟΙ: Τόρες για… όλες τις ώρες!!\nΕπιτέθηκε σε οπαδούς ο Σχορτσανίτης!! (pics/video)\n«Δεν θα αποφασίσουμε εμείς, αλλά ο κόσμος του Άρη»\nΑργεντινή: Νίκη για Μπόκα, ήττα για Ρίβερ! (videos)\nΝτάνστον: «Έξτρα κίνητρο με ΚΑΟΔ επειδή μας κέρδισαν»\nΚαι στα εύκολα και στα δύσκολα ο Ισπανός καθαρίζει! Ένα ακόμα γκολ του Τόρες έδωσε μεγάλη νίκη στον Πλατανιά επί του Παναιτωλικού (1-0) και έκανε αρκετό ένα Χ στην τελευταία αγωνιστική για να σωθεί.\nΈνας Τόρες και ένα… «Χ» αρκεί! Ο Πλατανιάς έκανε ό,τι έπρεπε και επί του Παναιτωλικού και με το 2-0 κρατάει γερά στα χέρια του την παραμονή του στη Σούπερ Λίγκα.\nΜετά το αγχωτικό τρίποντο ο Πλατανιάς θέλει μια ισοπαλία στο ματς της τελευταίας αγωνιστικής με τον Πανιώνιο στη Νέα Σμύρνη ή σε περίπτωση ήττας να μην νικήσει η Ξάνθη τον Παναθηναϊκό στα Πηγάδια, για να πανηγυρίσει την παραμονή του στη Σούπερ Λίγκα\nΤο άγχος του Πλατανιά ήταν αυτό που… κράτησε το ρυθμό στα πρώτα λεπτά του ματς, με τον Παναιτωλικό να μην αντιδράει. Δύο ευκαιρίες με κύριο εκφραστή τον Κατάι στο πρώτο δεκάλεπτο ήταν οι μοναδικές που ξεχώρισαν, μέχρι τον τραυματισμό του Τέτε Αμπντούλ Αζίζ που άλλαξε τα πλάνα του Άγγελου Αναστασιάδη.\nΑπό κει και πέρα, ο Παναιτωλικός ισορρόπησε το παιχνίδι και έφτασε με αξιώσεις μπροστά στην εστία του Γεωργαλλίδη με τον Γκάλο (στο 26’ και το 42΄),όμως δεν κατάφερε να κάνει κάτι παραπάνω με τις δύο ομάδες να οδηγούνται χωρίς σκορ στα αποδυτήρια.\nΗ νωθρότητα επικράτησε και στο πρώτο τέταρτο της επανάληψης. Οι δύο ομάδες κράτησαν χαμηλά το ρυθμό και με αρκετά λάθη στο κέντρο έμειναν αρκετά μακριά από τη… δημιουργία.\nΌλα αυτά μέχρι το 70’, όταν οι δύο ομάδες… «ξέσπασαν» με φάσεις και το μοναδικό γκολ της αναμέτρησης. Ο Παναιτωλικός ήταν ο πρώτος που απείλησε με τον Γοδόι, ο οποίος στο τετ α τετ δεν κατάφερε να νικήσει τον Γεωργαλλίδη.\nΗ απάντηση ήρθε αμέσως απ’ τον Πλατανιά. Τα πόδια των Κρητικών… λύθηκαν στο 72’ αρχικά με χαμένη ευκαιρία του Κάταϊ και στη συνέχεια με το μοναδικό γκολ της αναμέτρησης που πέτυχε στο 72’ ο Νταβίντ Τόρες μετά από εύστοχη εκτέλεση πέναλτι του Δημήτρη.\nΠΛΑΤΑΝΙΑΣ: Γεωργαλλίδης, Ινκούμ, Γιαχία, Φερνάντες, Δημήτρης, Καζναφέρης (46’ Ζαραδούκας), Αζίζ (11’ Γουνδουλάκης), Μενδρινός, Βλαχοδήμος (80’ Ντεντάκης), Κατάι, Τόρες\nΣτον πάγκο: Περιστερίδης, Σιαλμάς, Θέρα, Σούκιας\nΠΑΝΑΙΤΩΛΙΚΟΣ: Μπρακάλι, Μπακάκης (28’ Μπακάκης), Μπικέι, Γκάλο, Ανέν, (67’ Μελισσάς), Γοδόι, Κουτρομάνος, Σφακιανάκης, Κάλι, Μαρτίνες, Μπόγιοβιτς (69’ Τζούνιορ)\nΣτον πάγκο: Στεφανάκος, Παπουτσογιαννόπουλος, Πασάς, Πόι


Στα 867.855 άτομα το σύνολο των εγγεγραμμένων ανέργων, αναζητούντων εργασία, για τον μήνα Μάρτιο 2015\nΑριθμ. 3323.1/02/15/3.4.2015 - Τροποποίηση – αναπροσαρμογή της υπ’ αριθμ. 3323.1/01/05/26−05−2005 απόφασης «Ανώτατες Επιτρεπόμενες Τιμές Καθαρών Ναύλων Οικονομικής ή Ενιαίας Θέσης Επιβατών, Οχημάτων και Εμπορευμάτων, πλην Ταχυδρομικών Αποστολών, Πλοίων Ακτοπλοΐας κατά Σύνδεση και κατά Κατηγορία Πλοίου (Β΄718)», όπως έχει τροποποιηθεί με την υπ’ αριθμ. 3323.1/03/14/02−07−2014 απόφαση Υπουργού Ναυτιλίας και Αιγαίου (Β΄ 1944)\nΣύμφωνα με την απόφαση του Αναπληρωτή υπουργού Οικονομίας, Υποδομών, Ναυτιλίας και Τουρισμού Θ. Δρίτσα, 3323.1/02/15/3.4.2015, αναπροσαρμόζονται οι ανώτατες επιτρεπόμενες τιμές καθαρών ναύλων οικονομικής ή ενιαίας θέσης επιβατών, ιδιωτικής χρήσης επιβατικών (Ι.Χ.Ε.) οχημάτων μήκους μέχρι 4,25 μέτρων και ανά μέτρο μήκους φορτηγών (Φ/Γ) οχημάτων, κατά κατηγορία πλοίου, ηλικία και κατά σύνδεση, πέραν των οποίων η τιμολόγηση θεωρείται υπερβολική και αντίκειται στο δημόσιο συμφέρον.\nΟι νέες ανώτατες επιτρεπόμενες τιμές είναι αντίστοιχα αυτές που αναφέρονται στον επισυναπτόμενο Πίνακα.\nΕπίσης, δεν έχουν εφαρμογή στα εισιτήρια που έχουν ήδη εκδοθεί και καταβλήθηκε η αξία τους πριν από την έναρξη ισχύος της εν λόγω απόφασης 3323.1/02/15/3.4.2015.


Σκληρές αλήθειες. Πόσες αλήθειες μπορεί να κρύβει μια ιστορία μυθοπλασίας; - Blog Εκδόσεις Ψυχογιός\nΆρθρα συγγραφέων / Σκληρές αλήθειες. Πόσες αλήθειες μπορεί να κρύβει μια ιστορία μυθοπλασίας;\nΤο βιβλίο Σκληρές αλήθειες γεννήθηκε από το σμίξιμο μιας ανάγκης και μιας ιδέας. Η ανάγκη ήταν αυτή που με οδήγησε όλα αυτά τα χρόνια να βρω καταφύγιο στον μαγικό κόσμο των βιβλίων. Ήταν η προσωπική απαίτηση να ταξιδεύω μακριά από μια πραγματικότητα η οποία τις περισσότερες φορές μπορεί να είναι απλώς πληκτική αλλά κάποιες φορές μπορεί να γίνει απίστευτα σκληρή. Τις στιγμές λοιπόν που η ανάγκη για απόδραση ήταν πιο επιτακτική από ποτέ, οι πρώτες λέξεις του συγκεκριμένου βιβλίου αποτυπώθηκαν στο χαρτί. Στα δύο χρόνια που χρειάστηκαν για να πάρει η αρχική ιδέα την τελική της μορφή, η προσπάθεια μπορεί να ήταν κοπιαστική και επίπονη, αλλά ταυτόχρονα ήταν μια σωτήρια έξοδος κινδύνου. Εξαρχής είχα ως στόχο να δημιουργήσω ένα μυθιστόρημα εθιστικό από την πρώτη μέχρι την τελευταία του λέξη. Φιλοδοξούσα να δημιουργήσω μια ιστορία που να συνεπαίρνει τον αναγνώστη και να τον ταξιδεύει μακριά. Για την επίτευξη του στόχου αυτού είχα ως κεντρικό άξονα κατά τη διάρκεια της συγγραφής τρία στοιχεία: μυστήριο, γρήγορη πλοκή και συνεχείς ανατροπές. Τώρα, για το κατά πόσο ο στόχος επετεύχθη, οι καλύτεροι και αλάνθαστοι κριτές είναι μόνο οι αναγνώστες.\nΠάμε τώρα στην ιδέα η οποία είχε φωλιάσει μέσα μου εδώ και αρκετά χρόνια, μέχρι να αποκρυσταλλωθεί στη σημερινή της μορφή. Η ιδέα αυτή συμπυκνώνεται στο πόσο λάθος είναι η πεποίθηση πως μπορούμε να περιγράψουμε με ακρίβεια και ευστοχία τον χαρακτήρα ενός ανθρώπου. Πόσο εύκολα ξεστομίζουμε φράσεις όπως «αυτός είναι καλό παιδί», αποκλείοντας αυτόματα το «καλό παιδί» να κρύβει μέσα του και λίγη κακία, ή να χρησιμοποιούμε για έναν εγκληματία χαρακτηρισμούς όπως «ανήθικος», «αδίστακτος», «κτήνος», αποκλείοντας με μεγάλη ευκολία την πιθανότητα στην ψυχή του συγκεκριμένου ανθρώπου να φωλιάζει έστω και λίγη καλοσύνη και ευαισθησία. Ευτυχώς ή δυστυχώς, μέσα μας κατοικεί η μεγαλοψυχία και η μικρότητα, η πεζότητα και το πάθος, ο εγωισμός και ο αλτρουισμός, η αγάπη και το μίσος. Με λίγα λόγια είμαστε ικανοί για το καλύτερο και για το χειρότερο, χωρίς βέβαια καμία μας πράξη να είναι ικανή να φωτίσει κάθε κρυφή πτυχή της προσωπικότητάς μας, ούτε και να μας χαρακτηρίσει καθολικά. Είμαστε όλοι άνθρωποι, καταδικασμένοι να παλεύουμε διαρκώς με τον ίδιο μας τον εαυτό. Η ψυχή του καθένα μας αποτελεί ένα πεδίο μάχης, εκεί όπου το μεγαλείο και η φτήνια μας συγκρούονται ανηλεώς. Κάθε μας σημαντική ή λιγότερο σημαντική ενέργεια εξαρτώνται από την έκβαση αυτής της σύγκρουσης. Μιας σύγκρουσης τόσο αμφίρροπης, ώστε να καθιστά τη φύση του ανθρώπινου χαρακτήρα άκρως απρόβλεπτη και συνάμα απίστευτα συναρπαστική.\nΓια τους ήρωες αυτού του βιβλίου δε θα σας αποκαλύψω τίποτα, προκαλώντας σας να ανακαλύψετε μόνοι σας τις σκληρές αλήθειες που κρύβουν.\nΜέσα από την πένα του συγγραφέα Δημήτρη Αλεξιάδη, ενός άντρα που γνώρισε τη Θεοδώρα Μάρκου όσο λίγοι και τη μίσησε όσο κανένας άλλος, η Αγνή θα βρεθεί στην Αθήνα της δεκαετίας του ’90 και στα χρόνια της νιότης της μητέρας της. Όταν η μυστηριώδης ιστορία φτάσει στο τέλος της, το ταξίδι στην Ελλάδα θα φαντάζει επιτακτικό.\nΜε την επιστροφή στον τόπο του εγκλήματος οι σκοτεινοί ήρωες του βιβλίου θα αποκτήσουν σάρκα και οστά. Μα όταν οι αλήθειες που φωλιάζουν μέσα σε μια θανάσιμη ιστορία είναι περισσότερες από τους μύθους, τότε οι ανατροπές αποδεικνύονται ολέθριες…\nΟ ΗΛΙΑΣ ΜΩΡΑΪΤΗΣ γεννήθηκε το 1981 στην Ξάνθη. Είναι απόφοιτος του Τμήματος Ιστορίας και Αρχαιολογίας του Πανεπιστημίου Ιωαννίνων. Έχει εργαστεί επί σειρά ετών στον ιδιωτικό τομέα, ενώ σήμερα ζει στην Ξάνθη και ασχολείται με τη διδασκαλία φιλολογικών μαθημάτων. Παράλληλα παρακολουθεί το μεταπτυχιακό πρόγραμμα του Πανεπιστημίου της Λευκωσίας πάνω στην Ειδική Αγωγή. Τιμήθηκε με έπαινο από την Εταιρία Λογοτεχνών και Συγγραφέων Ηπείρου στον διαγωνισμό ποίησης 2014. Το βιβλίο αυτό αποτελεί την πρώτη του συγγραφική προσπάθεια. Είναι παντρεμένος και έχει μία κόρη και έναν γιο.


Πολιτική Επιθεώρηση: Με «bail in», καλωσορίζουν την ύφεση…\nΤου Κώστας Καλλίτση, Καθημερινή, 31.3.13\nΗ σύγχρονη κρίση είχε ξεκινήσει από τον υπερδιογκωμένο χρηματοπιστωτικό τομέα στις ΗΠΑ (subprimes, 2007). Μεταδόθηκε ακαριαία παντού στον κόσμο μετά τη 15η Σεπτεμβρίου 2008, όταν κατέρρευσε η Lehman Brothers. Η φούσκα έσπασε, η μία μετά την άλλη διεθνείς τράπεζες και ασφαλιστικοί κολοσσοί (οι «αγορές») κλονίζονταν σε βαθμό κατάρρευσης. Τα ισχυρά κράτη έσπευσαν προς διάσωσή τους, για να αποτρέψουν τη μετάδοση της κρίσης στην πραγματική οικονομία. Η μετάδοση της κρίσης δεν απετράπη. Στη συνέχεια, αναμεταδόθηκε πάλι στις τράπεζες. Τα κράτη πάλεψαν, αλλά σε αυτήν την προσπάθειά τους λύγισαν ή τσάκισαν (το ελληνικό συνιστά ειδική περίπτωση, είχε τσακίσει ήδη από την κραιπάλη 2004-2009). Κρατικά ελλείμματα και χρέη εκτινάχθηκαν. Και τότε, οι αγορές ανταπέδωσαν το «ευχαριστώ» στους φορολογούμενους, επιτέθηκαν στα κράτη. Με πρόσχημα ότι δεν ήταν «φερέγγυα» και με προπομπό τους οίκους αξιολόγησης, πυροδοτήθηκε ένας νέος γύρος κερδοσκοπίας σε βάρος των φορολογουμένων Οι ρίζες της κρίσης βρίσκονται στην υπερδιόγκωση του χρηματοπιστωτικού τομέα. Ερωτήματα: Λοιπόν, δεν είναι αναγκαίο και προοδευτικό να συρρικνωθεί αυτός ο τομέας;\nΝα πάψει να δυναστεύει την πραγματική οικονομία και να επανέλθει στον ρόλο του υπηρέτη της οικονομικής ανάπτυξης; Και γιατί, άραγε, «πρέπει» οι φορολογούμενοι να σώζουν μετόχους και ομολογιούχους τραπεζών; Και (εξαιρώντας τις εγγυημένες καταθέσεις) γιατί «πρέπει» οι φορολογούμενοι να διασώζουν όσους από απληστία προτιμούν τα υψηλότερα επιτόκια που μπορεί να προσφέρονται από λιγότερο ή μη ασφαλείς τράπεζες, ρισκάροντας ακόμη και να χάσουν τις καταθέσεις τους;\nΣε αυτήν την κατεύθυνση εντάσσεται το «bail in». Δεν συνιστά μια πολιτική αποτελεσματικής συρρίκνωσης του χρηματοπιστωτικού τομέα υπέρ της ανάπτυξης (τέτοια πολιτική ασκεί η FED, που επιχειρεί συστηματικά και προσεκτικά να εξομαλύνει τη διαδικασία απομόχλευσης, με τρόπο που δεν θα καταστρέψει την ανάπτυξη). Συνιστά μια νέα («μονοκόμματη», χωρίς λεπτούς χειρισμούς ή, έστω, κάποιο επεξεργασμένο σχέδιο…) απόπειρα θωράκισης των κρατικών προϋπολογισμών ενόψει της νέας ύφεσης. Που τη βλέπουν να έρχεται, αδιάφοροι, Με την ιδεοληψία και την αλαζονεία του μεγάλου πιστωτή…


Η ταυτόχρονη άνοδος και πτώση της Χρυσής Αυγής και του ΣΥΡΙΖΑ |\nΣτις βουλευτικές εκλογές της 17ης Ιουνίου του 2012 ο ΣΥΡΙΖΑ με 26,89% ήταν στην δεύτερη θέση και η Χρυσή Αυγή με 6,92% ήταν στην πέμπτη θέση.\nΣτις ευρωεκλογές της 25ης Μαΐου του 2014 ο ΣΥΡΙΖΑ με 26,56% ήταν στην πρώτη θέση και η Χρυσή Αυγή με 9,39% ήταν στην τρίτη θέση.\nΣτις βουλευτικές εκλογές της 25ης Ιανουαρίου του 2015 ο ΣΥΡΙΖΑ με 36,34% ήταν στην πρώτη θέση και η Χρυσή Αυγή με 6,28% ήταν στην τρίτη θέση.\nΣτις βουλευτικές εκλογές της 20ης Σεπτεμβρίου 2015 ο ΣΥΡΙΖΑ με 35,46% ήταν στην πρώτη θέση και η Χρυσή Αυγή με 6,99% ήταν στην τρίτη θέση.\nΣτις ευρωεκλογές της 26ης Μαΐου του 2019 ο ΣΥΡΙΖΑ με 23,76% ήταν στη δεύτερη θέση και η Χρυσή Αυγή με 4,88% ήταν στην πέμπτη θέση.\nΦαίνεται από την εξέλιξη των ποσοστών του ΣΥΡΙΖΑ και της Χρυσής Αυγής καθώς και από τις θέσεις που λάμβαναν στην κατάταξη των εκλογικών μαχών ότι τα δύο αυτά αντιλαϊκά συνονθυλεύματα ακολούθησαν την ίδια ακριβώς πορεία στην άνοδο και στην πτώση. Αυτό δεν έγινε τυχαία. Και τα δύο αυτά αναχώματα στη ριζοσπαστικοποίηση της Ελληνικής κοινωνίας, η οποία διαφαινόταν το 2009, ήρθαν όχι απλά για να διακόψουν τη συγκεκριμένη πορεία, αλλά και για να επιβάλουν, ο καθένας με τον τρόπο του, στον Ελληνικό λαό αυτά που δεν κατάφεραν οι προηγούμενοι. ΣΥΡΙΖΑ και Χρυσή Αυγή ανδρώθηκαν στις αποπροσανατολιστικές «πλατείες» παρέα με τους αναρχοασφαλίτες και άλλους παρακρατικούς. ΣΥΡΙΖΑ και Χρυσή Αυγή επιτέθηκαν με σφοδρότητα μέσα στις πλατείες στο ταξικό κίνημα είτε με κραυγές «έξω τα κόμματα από τις πλατείες» είτε με πέτρες, μάρμαρα και μολότοφ. ΣΥΡΙΖΑ και Χρυσή Αυγή ανέλαβαν δράση για να φοβίσουν και να απογοητεύσουν τον Ελληνικό λαό, να τον στείλουν στον καναπέ του κι εκεί να τον γδάρουν ζωντανό. ΣΥΡΙΖΑ και Χρυσή Αυγή σχεδόν ολοκλήρωσαν το κανιβαλικό τους έργο για λογαριασμό του συστήματος.\nΔεν ξέρουμε τι θα γίνει στις βουλευτικές εκλογές του 2019. Αυτό που ξέρουμε είναι ότι ΣΥΡΙΖΑ και Χρυσή Αυγή μέχρι τώρα ακολούθησαν παράλληλη πορεία, ανέβηκαν ταυτόχρονα και πέφτουν ταυτόχρονα αφήνοντας πίσω τους τις στάχτες και τα αποκαΐδια του λαού, και αυτού που πίστεψε στα ψέματα και στις απάτες των οπορτουνιστών και των φασιστών και του υπόλοιπου που πλήρωσε τις επιλογές αυτών που εμπιστεύτηκαν τους αριστερούς απατεώνες και τους ναζί.


Πασχαλινές κατασκευές: Φτιάχνουμε κεράκια με το κέλυφος αυγών\nΣήμερα, θα χρησιμοποιήσουμε πολύ ευχάριστα και δημιουργικά τον ελεύθερο χρόνο μας, φτιάχνοντας πανέμορφα, χρωματιστά, πρωτότυπα κεράκια.\nΠαίρνουμε μια καρτέλα με αυγά και φυσικά χρησιμοποιούμε όσα από αυτά θέλουμε. Για αρχή μπορούμε να κάνουμε τη διαδικασία με ένα μόνο και, αν μας πετύχει ή καλύτερα, αν δούμε πώς λειτουργεί και πόσο εύκολο είναι μπορούμε να ασχοληθούμε και να φτιάξουμε πολύ περισσότερα ανοιξιάτικα κεράκια.\nΤρυπάμε όσα αυγά θα χρησιμοποιήσουμε με μια βελόνα στην κορυφή και στη συνέχεια εύκολα σπάμε το κέλυφος γύρω γύρω τόσο ώστε να μείνουν περίπου τα 3/4 του κέλυφους ανέπαφα. Αδειάζουμε το περιεχόμενο του αυγού (θα φτιάξετε με αυτό μια υπέροχη ομελέτα). Προσέξτε μόνο ώστε το άνοιγμα να είναι αρκετά μεγάλο ώστε να μην εγκλωβίζεται ο καπνός όταν το κεράκι θα είναι αναμμένο.\nΚαι τώρα φτάνει η στιγμή που θα χρωματίσουμε τα αυγουλάκια μας. Εδώ χρειάζεται ιδιαίτερη προσοχή γιατί τα κελύφη των αυγών είναι εξαιρετικά ευαίσθητα. Διαλύουμε τις μπογιές μας, φυτικές κατά προτίμηση και σε όμορφα παστέλ χρώματα, σε δοχεία και βουτάμε κάθε αυγό μέχρι να πάρει χρώμα, 2-3 φορές. Το εκπληκτικό με αυτόν τον τρόπο βαψίματος είναι το υπέροχο, λίγο πιο σκούρο χρώμα, που αποκτά το κέλυφος στο εσωτερικό του μέρος.\nΣε ένα κανατάκι ζεσταίνετε τριμμένο κερί ή φυσικό μελισσοκέρι (μπορείτε να ρίξετε μερικές σταγόνες αιθέριου ελαίου με άρωμα της προτίμησής σας). Πριν το κερί μας υγροποιηθεί, ρίχνουμε μια μεγάλη κουταλιά στο κέλυφος και στερεώνουμε τις βάσεις των φιτιλιών μας μέσα σε κάθε κέλυφος. Στη συνέχεια ρίχνουμε το υπόλοιπο κερί μέσα στα κελύφη, γεμίζοντας περίπου ως τη μέση ή λίγο παραπάνω.\nΠώς θα τα κάνετε διακοσμητικά στοιχεία του σπιτιού; Είτε θα τα στολίσετε όλα μέσα στην καρτέλα των αυγών ή σε ωραίες αυγοθήκες.


Ένα ασημένιο και ένα χάλκινο στη Χιονοσανίδα ο Ζαρκάδας - Magnesia News\nΑρχική ΑΘΛΗΤΙΚΑ Ένα ασημένιο και ένα χάλκινο στη Χιονοσανίδα ο Ζαρκάδας\nΔημοσιεύθηκε 11/02/2020 20:46\nΜε τριμελή αποστολή συμμετείχε ο ΕΟΣ Βόλου στο Πανελλήνιο Πρωτάθλημα Χιονοσανίδας που πραγματοποιήθηκε στο Χιονοδρομικό Κέντρο Παρνασσού, το Σαββατοκύριακο 8 και 9 Φεβρουαρίου. Οι αθλητές Γουλιανός Ευάγγελος, Ζαρκάδας Αναστάσιος και Παύλος Δήμος συμμετείχαν σε 2 αγωνίσματα, την τεχνική κατάβαση και τη γιγαντιαία τεχνική κατάβαση Χιονοσανίδας, με τον Αναστάσιο Ζαρκάδα να κατακτά ένα ασημένιο και ένα χάλκινο μετάλλιο.\nΤο Σάββατο 8/2 πραγματοποιήθηκε το αγώνισμα της γιγαντιαίας τεχνικής κατάβασης. Ο Ζαρκάδας Αναστάσιος κατέλαβε την η θέση, ενώ ο Γουλιανός Ευάγγελος την 5η θέση στο Πανελλήνιο. Οι αγώνες ήταν παράλληλα και διεθνείς με τους δύο αθλητές να λαμβάνουν την 6η και 9η θέση αντίστοιχα στην κατάταξη του διεθνή αγώνα.\nΤην επόμενη ημέρα Κυριακή 9/2, στο αγώνισμα της τεχνικής κατάβασης ο Ζαρκάδας κατέκτησε το ασημένιο μετάλλιο στο πανελλήνιο και μια 5η θεση στον διεθνή αγώνα. Ο Παύλος Δήμος κατέκτησε την 6η θέση στο πανελλήνιο και την 14η στον διεθνή, ενώ ο Γουλιανός Ευάγγελος δεν κατάφερε να τερματίσει.


Ψήφισαν βουλευτή για να παίζει... Candy Crash στη συζήτηση για τις συντάξεις [εικόνα] | ΚΟΣΜΟΣ | iefimerida.gr\nΣΑΛΟΣ ΣΤΗ ΒΡΕΤΑΝΙΑ ΜΕ ΤΟΝ ΑΝΑΛΓΗΤΟ ΠΟΛΙΤΙΚΟ\nΨήφισαν βουλευτή για να παίζει... Candy Crash στη συζήτηση για τις συντάξεις [εικόνα]\n08|12|2014 | 19:10\nΑυτό θα πει συνειδητοποιημένος εκπρόσωπος του λαού: Με πλήρη απάθεια, βουλευτής αντί να προσέχει την συζήτηση που διεξάγονταν για τις συντάξεις στην αρμόδια επιτροπή της Βουλής, έπαιζε... candy crush στο iPad.\nΔεν έγινε – ευτυχώς - στην Ελλάδα, αλλά στη Βρετανία. Ο Νάιτζελ Μιλς, του Συντηρητικού Κόμματος, πιάστηκε στα... πράσα από φωτογράφο να παίζει μετά μανίας το viral παιχνίδι στο προσωπικό του τάμπλετ.\nΤην φωτογραφία δημοσίευσε η βρετανική εφημερίδα Sun, η οποία επικαλείται αυτόπτη μάρτυρα ο οποίος δηλώνει ότι ο βουλευτής έπαιζε για ένα διάστημα 2,5 ωρών το παιχνίδι.\nΟ ίδιος ο βουλευτής ισχυρίζεται ότι δεν έπαιξε περισσότερες από «μία ή δύο πίστες» αλλά έσπευσε να απολογηθεί μέσω twitter.\n«Ζητάω συγγνώμη για τη συμπεριφορά μου κατά τη διάρκεια της συνεδρίασης της επιτροπής και αναγνωρίζω ότι δε στάθηκα στο ύψος των προσδοκιών που έχετε από ένα βουλευτή», επισήμανε στο μήνυμα το οποίο ανήρτησε στον ιστότοπο κοινωνικής δικτύωσης. Υποσχέθηκε δε ότι «αυτό δεν θα ξαναγίνει» ελπίζοντας πως «οι ψηφοφόροι θα συνεχίσουν να στηρίζουν τον αγώνα μου».\nΟπως ήταν φυσικό οι ειρωνικές αντιδράσεις από χρήστες του twitter ξεπέρασαν κάθε προηγούμενο. «Νάιτζελ, σε ποιο επίπεδο βρίσκεστε στο Candy Crash; Γιατί εγώ έχω κολλήσει στο επίπεδο 377 και χρειάζομαι μια χείρα βοηθείας» σχολίασε χρήστης.\nΟ πρωθυπουργός της Μ. Βρετανίας Ντέιβιντ Κάμερον αναγκάστηκε να δηλώσει ότι ο βουλευτής ασφαλώς «ντροπιάστηκε» όμως θα εργαστεί «περισσότερο σκληρά στο μέλλον». Ισως για να καταφέρει να περάσει στην επόμενη πίστα...


Τρίτη, 20 Νοεμβρίου 2018 08:05\nΤρεις μεγάλες εκθέσεις για τη ζωή και το έργο του Λεονάρντο Nτα Βίντσι ενώνονται στην Αθήνα για πρώτη φορά, δημιουργώντας μία έκθεση - σταθμό.\nH εταιρεία παραγωγής Λάβρυς, μετά τη διαδραστική έκθεση «Van Gogh Alive - The Experience» που θαύμασαν περισσότεροι από 200.000 επισκέπτες στην Αθήνα, επανέρχεται και παρουσιάζει, σε συνεργασία με τη Grande Exhibitions, το «Leonardo Da Vinci - 500 Years of Genius».\nΈνα εμβληματικό κτήριο του κέντρου της Αθήνας, το Παλιό Αμαξοστάσιο του ΟΣΥ στο Γκάζι, μεταμορφώνεται για να φιλοξενήσει αυτή τη μοναδική εμπειρία. Με τη συνδρομή του Μουσείου Leonardo da Vinci στη Ρώμη, του Ινστιτούτου Lumiere Technology στο Παρίσι, αλλά και ειδικών από Ιταλία και Γαλλία, το «Leonardo Da Vinci - 500 Years of Genius» επιδεικνύει το πλήρες φάσμα των επιτευγμάτων του Λεονάρντο, τιμώντας έτσι τη μεγαλύτερη διάνοια όλων των εποχών, 500 χρόνια μετά τον θάνατό του.\nΟι κανονικές τιμές εισιτηρίων είναι: Ενήλικες: 15 ευρώ. Παιδιά / Φοιτητές / Άνεργοι / 65+: 12 ευρώ. Η είσοδος στην έκθεση επιτρέπεται σε παιδιά άνω των τεσσάρων ετών.\nΩράριο λειτουργίας: καθημερινές: 13:00 έως 22:00\nΕΙΚΑΣΤΙΚΑ ΕΓΚΑΙΝΙΑ ΕΙΚΑΣΤΙΚΕΣ ΕΚΘΕΣΕΙΣ ΕΙΚΑΣΤΙΚΕΣ ΤΕΧΝΕΣ ΕΠΙΣΤΗΜΗ ΤΕΧΝΟΛΟΓΙΑ ΕΠΙΛΟΓΕΣ ΣΥΝΤΑΞΗΣ


Αυτές οι γιορτές είναι διαφορετικές, για αυτό ας φτιάξουμε χειροποίητα καλλυντικά για δώρα που θα χαρίσουν λάμψη και ομορφιά σε πρόσωπο και σώμα.\nΦτιάξτε τα δικά σας δώρα ομορφιάς για τoυς αγαπημένους σας αυτά τα Χριστούγεννα!\nΠαρακάτω θα βρείτε μερικές πολύ εύκολες συνταγές και θα είναι δώρα από τα χεράκια σας.\nGlitter: Οι ιριδίζοντες κόκκοι είναι σχεδόν must για τη γιορτινή περίοδο, είτε πρόκειται για προϊόντα μακιγιάζ (σκιές ματιών ή λιπ γκλος) είτε για φροντίδα σώματος, ώστε να προσθέσετε στις εμφανίσεις σας λίγη λάμψη. Μπορεί να μην έχετε να πάτε κάπου αλλά κάντε το για εσάς.\nΤι μπορείτε να φτιάξετε:\nΣε ένα μπουκάλι αναμειγνύετε τα δυο υλικά και…. έτοιμο! Προσφέρει ενυδάτωση και λάμψη – ιδανικό για τους ώμους, το ντεκολτέ και την πλάτη (αν θέλετε να φορέσετε εξώπλατο).\nΥλικά: 1 κουταλιά αποξηραμένα φύλλα μέντας, 2 φλιτζάνια βραστό νερό, ξύσμα από ένα πορτοκάλι, 2 κουταλιές βότκα\nΒάζετε τη μέντα στο ένα φλιτζάνι βραστό νερό και την αφήνετε ώσπου το νερό να κρυώσει. Στο άλλο φλιτζάνι βραστό νερό ρίχνετε το ξύσμα πορτοκαλιού και το αφήνετε επίσης να κρυώσει. Σουρώνετε τα δυο μείγματα και τα αναμειγνύετε. Προσθέτετε τη βότκα και το βάζετε σε δοχείο σπρέι. Χρησιμοποιήστε το μετά από ένα scrub ή μία μάσκα προσώπου.\nBEAUTY GIFTSDIYΓΙΟΡΤΕΣΔΩΡΑΜΑΡΙΝΑ ΣΕΡΑΦΕΙΜΙΔΟΥ


Ο «καλός» και ο «κακός» γονιός: Μια τακτική που βλάπτει το παιδί | mpampades.eu\nΣτις περισσότερες πυρηνικές οικογένειες, έρχεται κάποτε η στιγμή που το παιδί συνειδητοποιεί ότι ο ένας γονιός είναι πιο «εύκολος» από τον άλλον. Η μαμά, για παράδειγμα, μπορεί να είναι πιο χαλαρή με τα γλυκά που επιτρέπει στο παιδί να φάει. Ο μπαμπάς μπορεί να μην είναι τόσο πιεστικός με το διάβασμα, αν εκείνη την ώρα έχει ένα πολύ καλό παιδικό στην τηλεόραση. Η μαμά μπορεί να είναι πιο τρυφερή, ο μπαμπάς πιο παιχνιδιάρης. Και αυτές οι διαφορές, συχνά δεν δημιουργούν κανένα πρόβλημα. Σε κάποιες περιπτώσεις, όμως, όταν οι ρόλοι των δύο γονιών είναι ακραία διαφορετικοί, αυτό μπορεί να έχει αρνητικές επιπτώσεις στην ψυχική του υγεία.\nΤι σημαίνει ακραία διαφορετικοί; Σημαίνει ο ένας γονιός να μιλά άσχημα στο παιδί, να το μειώνει, ακόμα και να το χτυπά και ο άλλος γονιός να περιμένει πάντα με την αγκαλιά ανοιχτή για να το «περιθάλψει» -αλλά χωρίς να παρεμβαίνει για να αποτρέψει την συμπεριφορά του πρώτου γονιού. Σημαίνει ο ένας γονιός να θέτει στο παιδί κάποιους κανόνες και ο πρώτος που δεν τους τηρεί να είναι ο άλλος γονιός. Σημαίνει, με λίγα λόγια, το παιδί να ζητά κάτι και ο ένας γονιός να λέει «όχι», ενώ ο άλλος λέει «ναι».\nΤο φαινόμενο του «καλού» και «κακού» γονιού, όπως μεταφράζεται η παραπάνω κατάσταση στο μυαλό του παιδιού, είναι συχνότερο από όσο φανταζόμαστε. Μπορεί, μάλιστα, να συμβαίνει χωρίς καν οι γονείς να το συνειδητοποιούν. Και πιθανώς να αποτελεί κατάλοιπο από τον τρόπο που μας μεγάλωσαν οι δικοί μας γονείς, και από το πώς μεγάλωσαν οι παππούδες μας τους γονείς μας, όταν οι ρόλοι του πατέρα και της μητέρας (ή του άντρα και της γυναίκας) ήταν ξεκάθαρα πιο στερεοτυπικοί.\nΠώς βλάπτει το παιδί αυτή η τακτική\nΠοιο είναι, όμως, το πρόβλημα με αυτό το στιλ διαπαιδαγώγησης; Οι ειδικοί λένε ότι μία από τις χειρότερες συνθήκες για να μεγαλώσει ένα παιδί είναι αυτή της αβεβαιότητας και της ανισορροπίας. Όσο «βολικό» κι αν είναι, δηλαδή, για το παιδί να ξέρει πάντα σε ποιον να στραφεί για να πάρει αυτό που θέλει, στην πραγματικότητα εκείνη τη στιγμή μέσα του βιώνει έντονο στρες, καθώς κλονίζονται οι δυναμικές της οικογένειας. Ξαφνικά, λοιπόν, στο μυαλό του παιδιού ο ένας γονιός γίνεται ο ισχυρός και ο άλλος ο ανίσχυρος. Αυτό μπορεί να έχει ως αποτέλεσμα να αρχίσει το παιδί να νιώθει επικρατέστερο έναντι του ενός γονιού, αλλά ταυτόχρονα πιο απροστάτευτο έναντι του άλλου. Και κάπως έτσι η οικογένεια αρχίζει να γίνεται δυσλειτουργική.\nΕφόσον αυτός ο τρόπος διαπαιδαγώγησης συνεχιστεί, τα πράγματα μπορεί να γίνουν χειρότερα καθώς το παιδί θα μεγαλώνει και θα αρχίσει να αναρωτιέται «ποιος από τους δύο γονείς μου είναι τελικά πραγματικά καλός;». Είναι «καλός» ο υπερβολικά μαλθακός γονιός που δεν βάζει ποτέ κανένα μέτρο, επιτρέποντας στο παιδί να κάνει ό,τι ζητήσει, ή μήπως τελικά «καλός» είναι ο πιο αυστηρός; «Μήπως είναι «καλό» ο μπαμπάς να με χτυπά κάθε φορά που κάνω μια αταξία, γιατί αυτό μου αξίζει, ενώ η μαμά είναι υπερβολικά αδύναμη, άρα δεν αξίζει να την υπολογίζω;», Οι προεκτάσεις αυτής της συλλογιστικής δεν έχουν τέλος και μπορεί να γίνουν εξαιρετικά επικίνδυνες, πρώτα απ’όλα για το ίδιο το παιδί.\nΔύο άνθρωποι – μία ομάδα\nΑν η παραπάνω κατάσταση σας… θυμίζει κάτι, ο μοναδικός τρόπος για να την ανατρέψετε -λένε οι ειδικοί- είναι να ξαναγίνετε εσείς και ο άλλος γονιός ομάδα. Σαφώς και ο καθένας σας θα έχει τον χαρακτήρα του και το δικό του στιλ, όμως είναι απαραίτητο να συνεργαστείτε προκειμένου να δημιουργήσετε κοινό έδαφος, κοινούς κανόνες και, με συνέπεια, υποστηρικτικό περιβάλλον από και προς όλα τα μέλη της οικογένειας.\nΑκόμα κι αν διαφωνείτε έντονα με τον τρόπο που ο άλλος γονιός λειτουργεί σε κάποιες περιστάσεις, μην το δείξετε μπροστά στο παιδί. Μην πάρετε καν έκφραση δυσαρέσκειας και, σε καμία περίπτωση, μην διαφωνήσετε μεταξύ σας μπροστά στο παιδί γι’αυτό. Πείτε του, απλά, ότι πρέπει να κάνει αυτό που του ζητήθηκε και βρείτε κάποια ευκαιρία αργότερα για να εκφράσετε στον σύντροφό σας την διαφωνία σας. Αυτό είναι εξαιρετικά σημαντικό γιατί, όπως λένε οι ειδικοί, τα παιδιά «πιάνουν» και το παραμικρό υπονοούμενο και βλέποντάς σας να διαφωνείτε θα βρουν την ευκαιρία -όπως είπαμε και παραπάνω- να πάρουν το μέρος του ενός ή του άλλου, προκειμένου τελικά να πετύχουν τον σκοπό τους.\nΟι επιστήμονες που έχουν ασχοληθεί με το φαινόμενο «good cop-bad cop parenting» («γονείς ως καλός και κακός αστυνομικός»), καταλήγουν τελικά στο συμπέρασμα, ότι «ο καταμερισμός εργασίας, σε γενικές γραμμές, έχει σπουδαία οφέλη, αρκεί να μην δημιουργεί κλίμα ανισορροπίας σε ένα σπίτι. Έτσι, μπορεί ο ένας γονιός να νιώθει πιο άνετα με το να είναι ο «αυστηρός» και ο άλλος να προτιμά να είναι ο «τρυφερός», όμως στο τέλος οφείλουν και οι δύο να βάλουν τον ίδιο κόπο, προκειμένου το παιδί να νιώθει ασφάλεια, σταθερότητα και σιγουριά»


16 May 2021 / Συνεντεύξεις\nΤις τελευταίες εβδομάδες, η κατάσταση μεταξύ Παλαιστίνης και Ισραήλ χαρακτηρίζεται από εντάσεις, καταστροφές και απώλειες ανθρώπινων ζωών. Η Χ., είναι Παλαιστίνια 23 ετών, βιώνει τα γεγονότα στην πρώτη γραμμή και μοιράζεται κάποιες σκέψεις της με τη ΦΥΛ.ΙΣ και τη Μαρία Στεφιάδου.\nΜ.Σ.: Ποιες είναι οι σκέψεις σου σχετικά με την κατάσταση που επικρατεί; Πώς είναι για εσένα όλο αυτό το οποίο συμβαίνει;\nΧ: Είμαι εξουθενωμένη με όλη τη σημασία της λέξης. Συμβαίνουν τόσα πολλά εδώ και δεν καλύπτονται ούτε τα μισά. Δεν έχω καθόλου δύναμη και κάθε μέρα χάνω όλο και πιο γρήγορα τις ελπίδες μου. Έχω συνέχεια το κινητό στο χέρι, ακόμα και το βράδυ, γιατί φοβάμαι πως θα χάσω κάποιον δικό μου άνθρωπο, είτε φίλο είτε συγγενή μου. Επικοινωνώ διαρκώς μαζί τους για να ξέρω πού βρίσκονται και πώς είναι ανά πάσα στιγμή. Η περιοχή που μένω είναι, ευτυχώς, σχετικά ασφαλής, όμως στις γύρω περιοχές υπάρχει φωτιά παντού. Δεν μπορούμε να απευθυνθούμε πουθενά για βοήθεια, αισθανόμαστε διαρκώς απροστάτευτοι και έχω πλέον την εντύπωση ότι οι νόμοι δεν είναι σε ισχύ πια εδώ, απλώς υπάρχουν για να λέμε ότι υπάρχουν. Είμαστε μόνοι μας εδώ.\nΜ.Σ.: Ποιες είναι οι σκέψεις σου για τον τρόπο που παρουσιάζεται η κατάσταση στην Παλαιστίνη στα Μ.Μ.Ε;\nΧ: Εύχομαι τα Μ.Μ.Ε να μπορούσαν να διευρύνουν την οπτική τους πάνω στην κατάσταση που επικρατεί εδώ και να έδειχναν περισσότερη αλληλεγγύη απέναντι στον Παλαιστινιακό λαό, να άκουγαν τη φωνή του. Αποκαλούν συνεχώς την κατάσταση «σύγκρουση», αλλά δεν πρόκειται για σύγκρουση, γιατί αυτό σημαίνει πως πρόκειται για ισομερή κατανομή δυνάμεων. Στην πραγματικότητα, υπάρχει απλώς ο λαός της Παλαιστίνης από τη μία και ένας από τους ισχυρότερους και πιο ανεπτυγμένους τεχνολογικά στρατούς του κόσμου από την άλλη. Οι Παλαιστίνιοι δεν εκπροσωπούνται ουσιαστικά από τις επίσημες Παλαιστινιακές αρχές, ούτε φυσικά και από τη Χαμάς. Ο αγώνας των Παλαιστινίων ανήκει στους ίδιους· είμαστε μόνοι μας και προσπαθούμε απλώς να επιβιώσουμε. Δεν έχουμε καν δική μας κυβέρνηση, παρά τις προσπάθειες που έχουν επανειλημμένα γίνει για εκλογές και είναι εξοργιστικό να κατηγορείται και να καταδικάζεται διαρκώς η Παλαιστινιακή πλευρά στα διεθνή μέσα.\nΜ.Σ.: Πώς μπορεί να βοηθήσει κάποιος που βρίσκεται μακριά;\nΧ: Όλοι στον κόσμο μπορούν να βοηθήσουν με πολύ απλούς τρόπους, είτε μποϊκοτάροντας ισραηλινά προιόντα είτε εταιρείες που υποστηρίζουν άμεσα ή έμμεσα το ίδιο το Ισραήλ. Όμως ακόμη και μία κοινοποίηση ή μία συζήτηση σχετική με την κατάσταση και με τις ιστορίες μας είναι αρκετή. Θέλουμε να ακουστούν και να ακούγονται συνεχώς οι φωνές μας. Μπορείτε να στηρίξετε σελίδες και μέσα ενημέρωσης που παρουσιάζουν τις πραγματικές διαστάσεις της κατάστασης στην Παλαιστίνη, όπως η IMEU και ανεξάρτητους δημοσιογράφους όπως η Muna ElKurd και ο Mohammed ElKurd. Συνεχίστε να μιλάτε και να συζητάτε γι'αυτό όσο περισσότερο μπορείτε. Η απελευθέρωση του Παλαιστινιακού λαού είναι πάνω απ'όλα θέμα ανθρωπιάς και μας αφορά όλους και παντού.\nΜ.Σ.: Έχεις κάποιες ακόμη σκέψεις που θα ήθελες να μοιραστείς μαζί μας;\nΧ: Θέλουμε απλώς να είμαστε ελεύθεροι. Θέλω να αναπνεύσω, θέλω την ελευθερία μου και θέλω να μην φοβάμαι ότι με παρακολουθούν, ότι θα με συλλάβουν ή ότι θα μου απαγορευτεί ξαφνικά η έξοδος από τη χώρα. Συνάνθρωποί μας που αδίκως συνελήφθησαν από τις ισραηλινές αρχές έχουν διηγηθεί ανατριχιαστικές ιστορίες από τη φυλακή, όπου ξυλοκοπήθηκαν, ταπεινώθηκαν και βασανίστηκαν. Δεν υπάρχει κανένας έλεγχος και καμία διαφάνεια για το τί ακριβώς συμβαίνει στους συλληφθέντες Παλαιστίνιους εκεί μέσα. Ακόμα και το να μιλήσει κανείς κατά της ισραηλινής κυβέρνησης αποτελεί αιτία σύλληψης εδώ. Το Ισραήλ, στην πραγματικότητα, δεν ακολούθησε ποτέ δημοκρατικές πρακτικές, παρά τα όσα προβάλλονται και λέγονται. Καθημερινά πρέπει να μετακινούμαι ώστε να πηγαίνω στη δουλειά μου και βλέπω συνεχώς ομάδες ανθρώπων στο δρόμο να φωνάζουν «θάνατο στους Άραβες» και να επιτίθενται σε συμπατριώτες μου. Είναι τρομακτικό.\nΑσφυκτιώ εδώ, θέλω τόσο πολύ να αναπνεύσω και να ζήσω ελεύθερα και φυσιολογικά. Το μόνο που θα ήθελα να γνωρίζουν όλοι είναι ότι απλώς αντιστεκόμαστε ενεργά απέναντι στην καταπίεση. Στα Παλαιστινιακά εδάφη ανέκαθεν συμβίωναν πολλές θρησκευτικές ομάδες: Χριστιανοί, Μουσουλμάνοι, Εβραίοι, Δρούζοι και πολλές ακόμη. Είναι φανερό πως η θρησκεία δεν ήταν ποτέ το κίνητρό τους για τις επιθέσεις ή η αιτία της κρίσης: αυτό που συμβαίνει αυτήν τη στιγμή εδώ είναι εθνοκάθαρση και οποιοσδήποτε πρεσβεύει το αντίθετο, προσπαθεί να δικαιολογήσει τη στάση της απέναντι πλευράς και τα όσα συμβαίνουν.\nΗ Χ. είναι μια από τους εκατοντάδες ανθρώπους που πλήττονται άμεσα και θα εξακολουθήσουν να πλήττονται από τις επεκτατικές και επιθετικές τάσεις του Ισραήλ στην περιοχή, οι οποίες καλύπτονται με την πρόφαση της θρησκείας. Όταν ήρθαμε σε επικοινωνία, το μόνο που μπορούσα να σκεφτώ είναι τελικά πόσο μακριά και πόσο κοντά είμαστε από τους ανθρώπους που αγωνίζονται μόνοι τους καθημερινά για την ελευθερία τους, αλλά και πόσο χρειάζονται τη δική μας αλληλεγγύη αυτή τη στιγμή. Άμεσα και με οποιονδήποτε τρόπο μπορούμε. Άλλωστε η Χ., λίγο πριν τελειώσει η συζήτησή μας μου είπε: πολύ αντέχουμε και δύσκολα χάνουμε την πίστη μας εμείς οι ανθρωποι τελικά.\nΒρείτε το ενημερωτικό post της ΦΥΛ.ΙΣ στη σελίδα της στο Instagram σχετικά με την κατάσταση στην Παλαιστίνη εδώ.\nΗ Μαρία Στεφιάδου φοιτά στο Τμήμα Πολιτικών Επιστημών ΑΠΘ, με κλίση σε ζητήματα έμφυλης ισότητας στην κοινωνία και την πολιτική. Ασχολείται παράλληλα με τη λογοτεχνία, το σκίτσο και την αρθρογραφία.\nΔιαδικτυακή Έκθεση Φωτογραφίας: Φύλο & «Εγκλεισμός»\nΗ έκθεση φωτογραφίας Φύλο & “Εγκλεισμός” αποτελεί μία απόπειρα αποτύπωσης της νέας πραγματικότητας, στην οποία κληθήκαμε "βίαια" να μεταβούμε κατ' απαίτηση της πανδημίας. Το καθεστώς ανασφάλειας και αβεβαιότητας, που επέβαλε ο εγκλεισμός σε\nAνοιχτή συζήτηση «Οικοφεμινισμός, Φύλο και Χώρος» : Σάββατο 15 Μαΐου 17:30\nΗ Φοιτητική Ένωση για το Φύλο και την Ισότητα (ΦΥΛ.ΙΣ.) σας προσκαλεί με μεγάλη χαρά στην όγδοη ανοιχτή της συζήτηση με θέμα «Οικοφεμινισμός, Φύλο και Χώρος». Θα προηγηθεί μία σύντομη παρουσίαση -


ΕΓΕΡΣΙΣ2: "Μαμά πάρε με σπίτι και δεν θα ξανά ζητήσω φαγητό"\nεπισκέπτεται το οικοτροφείο για να του δώσει όση στοργή και αγάπη μπορεί. Και δυστυχώς η συγκεκριμένη ιστορία δεν είναι η μοναδική καθώς οι περισσότερες ελληνικές οικογένειες αντιμετωπίζουν μεγάλη δυσκολία να ανταπεξέλθουν στις βασικές ανάγκες. Μάλιστα μία έκθεση της Unicef αναφέρει ότι πάνω από 600.000 παιδιά στην Ελλάδα υποσιτίζονται και ζουν κάτω από το όριο της φτώχειας.\nΣτην Αθήνα καθημερινά υπάρχουν συσσίτια. Όπως ανέφερε ο Δήμαρχος Αθηναίων, Γιώργος Καμίνης μοιράζονται κάθε μέρα περισσότερα από 20.000 πιάτα.\nΟλόκληρο το άρθρο της HuffingtonPost εδώ\nΑναρτήθηκε από Ζάλευκος Παπάζογλου στις 5:23 μ.μ.


19-04-18 12:30 #161\n19-04-18 14:06 #162\nAirness (19-04-18), chainsaw (19-04-18), Cypress (19-04-18), drizzt (20-04-18), Faithful (19-04-18), R3DIzWhat1am (19-04-18), sabar77 (19-04-18), vasilis-thrylos7 (19-04-18)\n19-04-18 14:57 #163\n19-04-18 17:52 #164\n19-04-18 18:12 #165\nΤου είπαν 'Ευχαριστώ' 2.526 φορές σε 1.524 μηνύματα\n19-04-18 18:43 #166\n19-04-18 18:58 #167\n19-04-18 21:16 #168\nΚαλά ρε παιδιά, καταλαβαίνω για όλους τους άλλους. Ο μπόγρης όμως τι έχει; Αιμορροίδες απο το πολύ καθισιό στον πάγκο;\nΑν συνεχιστεί έτσι με Μιλου, δε βλέπω να πηγαίνει πουθενά το καλοκαίρι (λέγανε για NBA).\n19-04-18 22:53 #169\nΤου είπαν 'Ευχαριστώ' 173 φορές σε 121 μηνύματα\nΕντάξει, σιγά, έχουμε Μπόγρη...\nΤο μάτιασα το παλικάρι. Τραυματίστηκε...\nΠλέον γίνονται σουρρεάλ οι καταστάσεις με το συγκεκριμένο ιατρικό τίμ. Δρόμο όλοι. Χαντάκωσαν τον Αγραβάνη, πολλά λάθη στις αρχές με τον Σπανούλη, λάθος και με Παπανικολάου. Και να μου το θυμηθείτε, ότι και ο Μπόγρης θα μείνει παραπάνω από έναν μήνα που λένε (αν και δύσκολα θα επιβεβαιωθεί το συγκεκριμένο).\n19-04-18 23:56 #170\nΗ σειρά έχει δρόμο, αλλά είναι η πρώτη φορά που είμαι απαισιόδοξος. Το είχα πει εξ αρχής ότι είναι πολύ δύσκολο να κερδίσουμε στην Λιθουανία.\nΓια τον Σφαιρόπουλο, συμφωνώ σε κάποια πράγματα, αλλά είναι λάθος να του καταλογίζουμε το γεγονός ότι βάζει μέσα παίκτες που δεν έχουν επανέλθει από τραυματισμό. Δεν είναι δουλειά του να ξέρει αν ο κάθε Παπ είναι 100% έτοιμος. Αν δώσει το πράσινο φως ο γιατρός, τότε ο κόουτς τον υπολογίζει. Κάτι πάει λάθος στο ιατρικό team εδώ και χρόνια.\n20-04-18 08:40 #171\nΓια μένα συγκιριακή η νίκη της Ζαλγκίρις και μεγάλος άθλος. Όχι ότι με ικανοποιεί η ομάδα μας, σε καμία περίπτωση.\nΣτα λίγα θετικά όπως βλέπω εγώ το μπάσκετ τουλάχιστον, είναι πως αποφύγαμε για μια φορά σερί του τύπου 0-10. ΑΥΤΑ ειναι απαράδεκτα σε αυτό το επίπεδο και πρέπει να αποφεύγονται πάσει θυσία. Πρέπει να τα σταματάς γιατι έτσι χάνονται δικά σου παιχνίδια.\n20-04-18 10:18 #172\nΣυγκιριακη ή όχι μας έχει 3-0 φέτος. Και πλέον είμαστε με ακόμα λιγότερα όπλα στη διάθεσή μας.\nΕγώ απορώ πως θα μπορέσει να επανακάμψει η ομάδα. Ποιος θα βγει μπροστά εκτός από το Σπανούλη και τον Πρίντεζη; Γιατί με δύο παίχτες δεν νικάς.\nΜακάρι να κάνω λάθος αλλά δεν βλέπω φως.\n« 30η Αγωνιστικη Euroleague:ΟΛΥΜΠΙΑΚΟΣ-ζαλγκιριςκαουνας/06-04-17/19:00 By Novasports 2 | 2ος Αγωνας EUROLEAGUE/PLAYOFFS:ΟΛΥΜΠΙΑΚΟΣ-ζαλγκιρις καουνας/20-04-17/21:15 By Nova 1 »


Ξύπνα... δεν βλέπεις ότι προσπαθεί να σε φλερτάρει; - ΑΝΑΚΑΛΥΠΤΩ\nHome ΣΧΕΣΕΙΣ Ξύπνα... δεν βλέπεις ότι προσπαθεί να σε φλερτάρει;\nΞύπνα... δεν βλέπεις ότι προσπαθεί να σε φλερτάρει;\nA Athanasiou Νοεμβρίου 19, 2016\nΥπάρχουν ορισμένοι άντρες, που έχουν γεννηθεί με έμφυτο το ταλέντο να οσμίζονται πότε κάποια γυναίκα ενδιαφέρεται για αυτούς και πότε πρέπει να κάνουν τη μεγάλη κίνηση, χωρίς να πάρουν το παραμικρό ρίσκο για χυλόπιτα.\nΥπάρχουν κι εκείνοι όμως, που δυσκολεύονται πολύ περισσότερο να καταλάβουν τι παίζει και πολλές φορές δίνουν την εντύπωση του αφελή ή του υπερβολικά (σε ξενέρωτο βαθμό) αθώου.\nΑν εσύ, φίλε αναγνώστη, ανήκεις στη δεύτερη κατηγορία, δεν υπάρχει λόγος να αγχώνεσαι ή να νιώθεις άσχημα. Άλλωστε ο κάθε άνθρωπος είναι διαφορετικός κι έχει τα δικά του χαρακτηριστικά στοιχεία. Για να διευκολύνεις τις ερωτικές σου σχέσεις όμως, μπορείς να διαβάσεις τα παρακάτω απλά και καθημερινά σημάδια, που «φωνάζουν» πως η κοπέλα που κάνετε παρέα ...την έχει δαγκώσει με την πάρτη σου!\nΤέλος, σε περίπτωση που αναγνωρίσεις τα παρακάτω σε κάποια γυναίκα με την οποία (πίστευες οτι) έχετε καθαρά φιλικές σχέσεις καλό θα ήταν να ξανασκεφτείς το τι παίζει μεταξύ σας.\nΌχι τίποτα, αλλά είναι κρίμα να παίζεις με τα συναισθήματα κάποιας που όντως ενδιαφέρεται για σένα. Και στην τελική, αν δε γουστάρεις, είναι καλύτερα να το ξέρει κι εκείνη. Θα στεναχωρηθεί τις πρώτες μέρες, μετά όμως θα εκτιμήσει την αντρίκεια στάση σου...\n1. Σε κοιτάζει στα μάτια. Σε βαθμό να σε αναγκάζει να χαμηλώνεις το βλέμμα σου πάντα πρώτος.\n2. Είναι η νο1 φαν σου στο facebook. Ξέρεις πως ό,τι post κι αν κάνεις, αυτή θα είναι το πρώτο σου like.\n3. Όχι μόνο σου στέλνει μηνύματα συνέχεια, αλλά χρησιμοποιεί και καμιά ντουζίνα emoticons σε κάθε ένα από αυτά. Σε φάση να είναι περισσότερες οι φατσούλες από τις λέξεις...\n4. Παράλληλα, συνηθίζει να σου στέλνει μέχρι τα ξημερώματα. Βασικά οι ώρες μετά τα μεσάνυχτα είναι οι αγαπημένες της ενώ είναι πιθανό να γίνει και πιο ...ερωτική από το συνηθισμένο της.\n5. Γελάει με κάθε σου αστείο. Ακόμη και μ’ αυτά που δε θα γελούσες ούτε εσύ ο ίδιος!\n6. Προσπαθεί να σου πιάσει κουβέντα σε κάθε ευκαιρία. Δεν αφήνει κουβέντα να πέσει κάτω ενώ κάθε σας συζήτηση την αφήνει «ψιλοανοιχτή» για να μπορέσει να επανέλθει όταν θα στερέψει από ιδέες προς ανάλυση.\n7. Δείχνει κάπως αμήχανη δίπλα σου. Όχι τόσο επειδή είναι στην πραγματικότητα, όσο επειδή με αυτόν τον τρόπο προσπαθεί να κάνει αισθητή την ...τσαχπινιά της. Χαρακτηριστικό κίνηση όταν παίζει με τούφες από τα μαλλιά της.\n8. Δίνει αγώνα (σοβαρά τώρα) για να βρίσκει τις πιο πειστικές αφορμές να συναντηθείτε. Διάβασμα, γιορτές, γενέθλια, βοήθεια στο σπίτι και δεν ξέρω κι εγώ τι άλλο μπορεί να σκαρφιστεί…\n9. Επιδιώκει να μεθύσει όταν είστε μαζί. Προφανώς όχι για την αλητεία του ποτού! Αφενός το κάνει για να σου δώσει την ευκαιρία να συμπεριφερθείς προστατευτικά απέναντί της κι αφετέρου γιατί δε θα την ενοχλούσε καθόλου, αν πάνω στη χαλαρότητα της στιγμής έπαιζε και μια φάση παραπάνω.\n10. Σε πειράζει, σε κοροϊδεύει, βρίσκει αστεία πράγματα πάνω σου και σου προσδίδει ξεκαρδιστικά παρατσούκλια. Με λίγα λόγια, προσπαθεί να σπάσει τον πάγο και να σε κάνει να νιώσεις οικεία κι άνετα μαζί της.\n11. Σου στέλνει selfies στο snapchat. Πίστεψέ με, καμία γυναίκα δεν στέλνει τη φάτσα της πρωί, μεσημέρι, βράδυ, σε κάποιον που δεν την ενδιαφέρει (και) ερωτικά.\n12. Δείχνει ιδιαίτερα ενοχλημένη όταν της μιλάς για άλλες γυναίκες ή όταν δείχνεις ενδιαφέρον για κάποια, μπροστά της. Πόσο πιο ξεκάθαρα να τα κάνει τα πράγματα βρε αδερφέ;\n13. Το θέμα του σεξ είναι από τα βασικότερα όταν συζητάτε. Κοίταξε, αν παρατηρήσεις ότι μιλάς με κάποια για σεξ, περισσότερο απ’ οτι το κάνεις με τους κολλητούς σου, καταλαβαίνεις πως το ...κορίτσι δεν έχει και τόσο αθώες βλέψεις μαζί σου.\n14. Μπορεί να λένε πως όταν μια γυναίκα σε αγγίζει συχνά, έστω κι αθώα ή δήθεν τυχαία, είναι σχεδόν βέβαιο πως σε βλέπει ερωτικά, το ασφαλέστερο σημάδι κατά τη γνώμη μου είναι άλλο. Κάποια που σε γουστάρει, ψάχνει συνεχώς αφορμές να την αγγίξεις εσύ. Μη μου πεις οτι δεν έχεις ακούσει ποτέ την ατάκα «Να πιάσε, δεν έχω σφίξει στο γυμναστήριο;»


Ανοιχτή επιστολή προς Κύριο Χαράλαμπο Χρυσανίδη, πρώην Δήμαρχο Ελευθερών. | Χρονόμετρο\nΑρχική > Ειδήσεις > Κοινωνία > Ανοιχτή επιστολή προς Κύριο Χαράλαμπο Χρυσανίδη, πρώην Δήμαρχο Ελευθερών.\nΔημοσιεύτηκε στις Μάρτιος 13, 2019 - 1:55 μμ\nΑγαπητέ δήμαρχε Χαράλαμπε Χρυσανίδη, σας απευθύνουμε αυτή την ανοιχτή επιστολή με αφορμή της πρόσφατης συνέντευξής σας σε τοπικό μέσο. Παίρνουμε το θάρρος αυτό διότι αφενός ήσασταν δήμαρχος Ελευθερών και ζήσαμε τους τρόπους που λειτουργείτε ως επαγγελματίας, μηχανικός και άνθρωπος, αλλά αφετέρου κυρίως από το πως διοικήσατε ως δήμαρχος με όλα τα θετικά και τα αρνητικά σας.\nΠιστεύουμε λοιπόν ότι θα είναι καλό, με την εμπειρία που έχετε αποκτήσει από τα οκτώ χρόνια ως δήμαρχος Ελευθερών και από τα οκτώ χρόνια από τα έδρανα της αντιπολίτευσης, αλλά και από τις σπουδές σας και κυρίως την επαγγελματική σας δραστηριότητα, να μας πείτε την γνώμη σας σε θέματα περισσότερο επίκαιρα και ουσιαστικότερα για τα τεσσεράμισι τελευταία χρόνια. Θεωρούμε ότι το τίμιο είναι να κρίνουμε τις μέρες και τα έργα όλων όσων διοίκησαν των δήμο Παγγαίου, αλλά πρωτίστως, όπως γίνεται πάντα, η μεγάλη και κύρια κριτική γίνεται σε αυτούς που άσκησαν διοίκηση την τελευταία τετραετία, πενταετία στην εν λόγω περίπτωση.\nΔιαβάζοντας προσεκτικά και με ιδιαίτερο σεβασμό όλα όσα αναφέρεται στην συνέντευξή σας διαπιστώνουμε ότι αναφέρεστε μόνο στα πρώτα τρεισήμισι χρόνια της διοίκησης του δήμου Παγγαίου και είναι λογικό η άποψη σας και για την μετέπειτα πορεία του δήμου να έχει ιδιαίτερη αξία για όλους μας.\nΟπότε με βάση αυτή την λογική θα θέλαμε την γνώμη σας σε μερικά κρίσιμα θέματα. Να ξεκαθαρίσουμε εκ των προτέρων ότι δεν έχουμε διάθεση αντιπαράθεσης, αλλά ενός γόνιμου και εποικοδομητικού διαλόγου.\n1ον Ποια η γνώμη σας για τα υπέρογκα χρέη της ΔΕΥΑ Παγγαίου προς την ΔΕΗ και προς τρίτους, αλλά και για τα υπερβολικά οφειλόμενα συνδημοτών μας προς την ΔΕΥΑ Παγγαίου; Εάν ήσασταν εσείς στο τιμόνι του δήμου θα επιτρέπατε μια τέτοια διαχείριση; Ενημερωτικά, στις 31/12/2018 η ΔΕΥΑ χρωστούσε 2.650.000 ευρώ στη ΔΕΗ και 635.000 ευρώ προς τρίτους, ενώ είχε να λαμβάνει 6.463.000 ευρώ. Και τα τρία μεγέθη είναι συνεχώς αυξανόμενα τα τελευταία χρόνια.\n2ον Θα θέλαμε, αν μπορούσατε, να μας θυμίσετε, τι καθεστώς είχατε δημιουργήσει στην άρδευση του δήμου Ελευθερών όταν ήσασταν δήμαρχος; Το καθεστώς εκείνο με τις κάρτες, είχε αφενός τίμιο τρόπο ποτίσματος των αγροτών αλλά συνάμα και μηδενικές οφειλές από τους παραγωγούς και γενικότερα όλων όσων έκαναν χρήση της δημοτικής άρδευσης. Το σύστημα αυτό όχι μόνο δεν εξελίχτηκε από τις επόμενες διοικήσεις αλλά καταστράφηκε ολοσχερώς χωρίς καμία δικαιολογία. Αυτό έγινε διότι βολεύει το νερό της άρδευσης να είναι «εργαλείο» του κάθε δημάρχου.\n3ον Σας δημιουργεί ερωτηματικά η ανάθεση της αποκομιδής των απορριμμάτων σε άλλη εταιρία και όχι σε αυτή που είχε την αποκομιδή επί μακρόν μέσω μειοδοτικού διαγωνισμού;\n4ον Ποια η άποψη σας για τα τεράστια ποσά που σπαταλούνται σε «λευκές νύχτες» και σε άλλες τέτοιες εκδηλώσεις; Γνωρίζεται καλά ότι οι εκδηλώσεις αυτές, κατά γενική ομολογία, γίνονται μόνο για την αυτοπροβολή ορισμένων αιρετών.\n5ον Εμείς, γνωρίζετε καλά, είμαστε υπέρμαχοι της μόνιμης και σταθερής εργασίας. Σε δήμους όπως τον δικό μας όμως, με τις τόσες ιδιαιτερότητες πιστεύουμε ότι πρέπει να υπάρχουν εργαζόμενοι ορισμένου χρόνου, όπως είναι τα δίμηνα τα πεντάμηνα κτλ. Ποια η άποψη σας για τον τρόπο που γινότανε οι προσλήψεις εργαζομένων με δίμηνη σύμβαση εργασίας; Να σας θυμίσουμε ότι δεν υπήρχε κανένα κριτήριο και αποφάσιζαν κατά το δοκούν οι αγαπητοί σύμβουλοι της διοίκησης και κατά κύριο λόγο ο δήμαρχος. Σας βρίσκει σύμφωνο αυτή η κατάσταση της ομηρίας των ανθρώπων που έχουν ανάγκη εργασίας;\n6ον Θυμόμαστε όλοι καλά την άποψή σας, ότι υπάρχουν πολίτες που δεν πρέπει να βρεθούν σε θέσεις διοίκησης και γενικότερα εξουσίας. Συνεχίζεται να έχετε την ίδια άποψη και αν ναι, υπάρχουν σήμερα τέτοιοι υποψήφιοι;\n7ον Τέλος θα θέλαμε να μας πείτε την γενικότερη άποψη σας για την διοίκηση Αναστασιάδη για αυτά τα τεσσεράμισι χρόνια. Εάν είναι δυνατόν να μην μπούμε στην λογική σύγκρισής, δηλαδή στην λογική στα μη χείρον βέλτιστα. Πιστεύεται ότι η διοίκηση Αναστασιάδη καλύπτει τις δικές σας προσδοκίες για τον δήμο Παγγαίου, είχε την απαιτούμενη επάρκεια με τα δικά σας κριτήρια, για να διοικηθεί με αξιοπρέπεια αλλά και αποτελεσματικότητα αυτός ο μεγάλος δήμος.\nΥπάρχουν ακόμη δεκάδες ίσως και εκατοντάδες ερωτήματα που θα θέλαμε την γνώμη και την άποψή σας για την περίοδο που πέρασε στον δήμο Παγγαίου, όμως ας σταματήσουμε εδώ. Ξαναλέμε ότι όλα τα παραπάνω ερωτήματα δεν γίνονται με καμία διάθεση αντιπαράθεσης ειδικά απέναντι σε εσάς. Θέλουμε με αυτή την επιστολή να εκμεταλλευτούμε την αγάπη σας για τον τόπο και στηριζόμενοι στην ακεραιότητα σας και στην ανιδιοτελή στάση σας, να μας δώσετε απαντήσεις για το παρελθόν οι οποίες θα έχουν την αξία τους για το παρόν αλλά είναι βέβαιο και για το μέλλον του τόπου.\nΥ.Γ Η παραπάνω ανοιχτή επιστολή είναι γραμμένη σε πρώτο πληθυντικό διότι μιλώ ως εκπρόσωπος μερίδας της παράταξης που με ανέδειξε δημοτικό σύμβουλο στο δήμο Παγγαίο, αλλά και άλλων συνδημοτών μας που εμπλούτισαν αυτή την ομάδα.\n← ΧΡΙΣΤΟΔΟΥΛΟΣ ΤΟΨΙΔΗΣ: «Γκρεμισμένες υποδομές & υποσχέσεις για γέλια»\nO Δημήτρης Πέτροβιτς τα παρατάει και πάει με τον Χρήστο Μέτιο →


Το Περδικάκι υπήρξε πιθανότατα αρχαίο Ελληνικό πόλισμα, με άλλο φυσικά όνομα στη αρχαιότητα καθώς και μεσαιωνική κώμη με το όνομα Σακαρέτσι. Στο Σακαρέτσι ποτέ δεν εγκαταστάθηκε Τουρκική φρουρά στα τετρακόσια χρόνια της τουρκικής κατοχής.Το Περδικάκι είναι χωριό του ορεινού Βάλτου Αιτωλοακαρνανίας, πρώην κοινότητα και, σήμερα,… | DHMOTIKA ATHANATA DHMOTIKA\nlithari 11:07 pm on 28/03/2018\tΜόνιμος σύνδεσμος Συνδεθείτε για να σχολιάσετε\nΤο Περδικάκι υπήρξε πιθανότατα αρχαίο Ελληνικό πόλισμα, με άλλο φυσικά όνομα στη αρχαιότητα καθώς και μεσαιωνική κώμη με το όνομα Σακαρέτσι. Στο Σακαρέτσι ποτέ δεν εγκαταστάθηκε Τουρκική φρουρά στα τετρακόσια χρόνια της τουρκικής κατοχής.Το Περδικάκι είναι χωριό του ορεινού Βάλτου Αιτωλοακαρνανίας, πρώην κοινότητα και, σήμερα,…\nΤο Περδικάκι είναι χωριό του ορεινού Βάλτου Αιτωλοακαρνανίας, πρώην κοινότητα και, σήμερα, Δημοτικό Διαμέρισμα του Δήμου Ινάχου. Η παλαιά ονομασία του χωριού είναι Σακαρέτσι. Το Περδικάκι με την παλαιά του ονομασία «Σακαρέτσι» εμφανίζεται επί Όθωνα και Βαυαροκρατίας ως οικισμός του Δήμου Ιδομένης. Το χωριό βρίσκεται σε υψόμετρο 700 μέτρων και η συνολική έκταση της πρώην κοινότητας υπολογίζεται στα 72000 στρέμματα. Ο πληθυσμός του χωριού στην απογραφή του 2001, ανερχόταν στα 466 άτομα Ιστορικά Το Περδικάκι υπήρξε πιθανότατα αρχαίο Ελληνικό πόλισμα, με άλλο φυσικά όνομα στη αρχαιότητα καθώς και μεσαιωνική κώμη με το όνομα Σακαρέτσι. Στο Σακαρέτσι ποτέ δεν εγκαταστάθηκε Τουρκική φρουρά στα τετρακόσια χρόνια της τουρκικής κατοχής. Οι Σακαρετσιάνοι ζούσαν στο χωριό τους πιο σίγουρα και πιο ήρεμα από τους καμπίσιους Έλληνες. Δεν είχαν τους Τούρκους πάνω από το κεφάλι τους κάθε μέρα. Είχαν την εκκλησία τους, το υποτυπώδες σχολείο τους. Μάθαιναν τη γλώσσα τους και την ιστορία τους, εκτελούσαν τα θρησκευτικά τους καθήκοντα ελεύθερα. Αρματολικές οικογένειες του Σακαρετσιού ήταν με βεβαιότητα του Μπουκουβάλα (Γιάννης Μπουκουβάλας, αρματολάρχης Αγράφων) και του Καραΐσκου ή Ίσκου. Νόθος γιος του καπετάνιου Δημητρίου Ίσκου ήταν ο πασίγνωστος ιδιοφυής στρατηγός της Ελληνικής Επανάστασης Γεώργιος Καραϊσκάκης.\nΣτη Επανάσταση του 1821 οι Σακαρετσιάνοι δεν ήταν απόντες. Το Σακαρέτσι στην Επανάσταση του 1821 Οι Σακαρετσιάνοι ήταν από τους πρώτους που έλαβαν μέρος στην επανάσταση του 1821 κάτω από την αρχηγία των οπλαρχηγών του Βάλτου και κυρίως του Ανδρέα ΄Ισκου. Αναφέρονται τα ονόματα των: Αναστασίου Κώστα, Αναστασίου Σωτηρίου, Γιαταγάνα Κώστα, Γκιάτη Γεωργάκη, Διάκου Πάνου, Δράκου Θεοδώρου, Κακαράτζα Γιωργάκη, Κοτζίνη Στέργιου, Κουά ή Κουβά Αθανασίου, Κουτζίκου Ιωάννη, ή Γιαννίκου, Μέρκου Δημήτρη, Μέρκου Νικολάου, Μπακόλα Νίκου, Νταγκλή Αθανασίου, Ντάικου Δημήτρη, Πριόβολου Γεωργίου, Ρεγκούτα Βασιλείου, Σιαρλή Αναγνώστη, Σιαρλή Δημήτρη, Σιάσου Ιωάννη, Σιάσιου Κώστα, Σιτή Γεωργίου, Χαντζάρα Γεωργίου και Χαρατσάρη Δημήτρη.(Σχετικές πληροφορίες στο βιβλίο του Νίκου Τέλωνα:»Οι πρόμαχοι της πατρίδος Βαλτινοί Αγωνιστές του ’21» ). Υπήρξε ομαδική συμμετοχή 60 Σακαρετσιάνων σε μάχη κατά των Τούρκων στη Μηλιά της Κανάλας το 1825 με οπλαρχηγό τον συγχωριανό τους Νικόλαο Μπακόλα, όταν Ο Μουστάμπεης κατέβαινε από τα Άγραφα για να ενισχύσει τον Κιουταχή που πολιορκούσε το Μεσολόγγι. Υπάρχει κατάλογος 23 Σακαρετσιάνων στους οποίους, το 1844, η τότε Κυβέρνηση απένειμε αριστεία και διπλώματα για τους αγώνες τους υπέρ της Ανεξαρτησίας της Πατρίδας. Επίσης με αφορμή Β.Δ. (Φ.Ε.Κ. αριθ. 9, 22 Μαρτίου 1833 εν Ναυπλίω) πολλοί Σακαρετσιάνοι υπέβαλαν τότε τα δικαιολογητικά τους, από τα οποία φαίνεται η συμμετοχή τους στον Αγώνα. Στις γνωστές περιπέτειες της Ελλάδας που άρχισαν με τους νικηφόρους Βαλκανικούς πολέμους το 1912-14 και συνεχίστηκαν με τον Α΄ Παγκόσμιο πόλεμο που είχε για την Ελλάδα ως προέκταση τη Μικρασιατική εκστρατεία του 1919 και τη μεγάλη καταστροφή του 1922 πολλοί Σακαρετσιάνοι έλαβαν μέρος και έφτασαν μέχρι το Εσκή Σεχίρ, τον Σαγγάριο ποταμό.\nΑπό αυτούς 28 ποτέ δεν γύρισαν στο αγαπημένο τους Σακαρέτσι. Τον Οκτώβριο του 1940 το Σακαρέτσι αποχαιρετούσε 67 παιδιά του και τα έστελνε στο μέτωπο να πολεμήσουν το φασιστικό στρατό του Μουσολίνι που απρόκλητα εισέβαλε στη χώρα μας. Από τους 67 τέσσερις δεν γύρισαν ποτέ πίσω και δύο γύρισαν σοβαρά τραυματισμένοι. Σημαντική ήταν η συμμετοχή των Σακαρετσιάνων στην Εθνική Αντίσταση κατά τη διάρκεια της κατοχής. Ακολούθησε ο εμφύλιος με βαρύ τίμημα για το χωριό, όπως και για όλη την Ελλάδα.\n← Σε μήνυμά του από τη χώρα του Ανατέλλοντος Ηλίου, ο ορθόδοξος Ιερέας Δημήτριος Τανάκα, ο οποίος έζησε στην Ελλάδα και σπούδασε στο Εθνικό και Καποδιστριακό Πανεπιστήμιο Αθηνών, αναφέρεται στη χώρα μας με ένα πολύ συγκινητικό μήνυμα, λέγοντας τα εξής:Συγκλονίζει το μήνυμα Ιάπωνα Ορθόδοξου Ιερέα για την Ελλάδα. Αξίζει να το διαβάσετε!…\nΗ «απόλυτη λίστα» τροφίμων που πρέπει να έχετε αν χρειαστεί να επιβιώσετε σε περιπτώσεις έκτακτης ανάγκης…Μην την αποθηκεύσετε, τυπώστε την!…Και λέμε τυπώστε τα γιατί αν φτάσουμε ποτέ σε αυτό το σημείο δεν θα υπάρχει ρεύμα για τους υπολογιστές ώστε να μπορείτε να ανατρέξετε…Άσπρο Ρύζι…Mέλι…Αλάτι… →


Ήξερες ποιος είναι ο Χαραλάμπης... "ο προφήτης" της Καλαμάτας; - Kalamata IN\nΑρχική Αξιοθέατα Αξιοσημείωτα Ήξερες ποιος είναι ο Χαραλάμπης… “ο προφήτης” της Καλαμάτας;\nΠολλά άτομα, κυρίως παιδιά φωτογραφίζονταν μαζί του. Ο ίδιος μάλιστα, παρότρυνε τους φωτογράφους να τον φωτογραφίζουν, λέγοντάς τους ότι θα έβγαζαν αρκετά χρήματα. Πολλοί τον θεωρούσαν άγιο και τον φώναζαν για να τους διαβάσει την ευχή!\nΠοιος ήταν όμως ο Χαραλάμπης;\nΓύρω στο 1896 στο Δυρράχι Αρκαδίας γεννήθηκε ο Χαράλαμπος Παπαδόγιαννης, ορφανός από πατέρα. Ο Χαραλάμπης τα πρώτα χρόνια της ζωής του ήταν βοσκός, εκεί γνώρισε της Βασίλω απ΄τό Λεπτίνι Αρκαδίας και την ερωτεύθηκε. Δυστυχώς, ο έρωτας αυτός δεν ευδοκίμησε, καθώς οι γονείς της Βασίλως την πάντρεψαν με άλλον. Ύστερα απ’ αυτό, ο Χαραλάμπης έπεσε σε μελαγχολία και ασχολήθηκε με τις φιλανθρωπίες. Μοίρασε, λοιπόν, τα υπάρχοντά του και χάρισε στους φτωχούς γίδια και πρόβατα και ο ίδιος γύριζε στα μοναστήρια και τα εξωκλήσια και άναβε τα καντήλια.\nΟ Χαραλάμπης γύριζε και επαιτούσε σε πόλεις και χωριά, και ζητούσε λαδάκι για ν’ ανάβει τα καντήλια και ότι άλλο του έδιναν. Σύμφωνα με μαρτυρίες, είχε ένα ταγάρι στον ώμο, έναν ξύλινο Σταυρό και αγριόχορτα απ’ το βουνό, για τα οποία έλεγε ότι ήταν βότανα που θεράπευαν διάφορες αρρώστιες. Τα ρούχα του ήταν κουρελιασμένα και τα μαλλιά και τα γένια του όλα μπερδεμένα. Μάλιστα, όταν του έδιναν άλλα ρούχα για ν’ αλλάξει, αυτός τα μοίραζε σε άλλους φτωχούς.\nΠολλοί τον θεωρούσαν άγιο και τον φώναζαν για να τους διαβάσει την ευχή. Φωτογραφίες του όμως ποτέ δεν δέχτηκε να πάρει από φωτογράφους, που συνήθως τις είχαν στην προθήκη των φωτογραφικών τους μηχανών. Αρκετοί ζωγράφοι έκαναν το πορτραίτο του και δημοσιογράφοι έγραψαν για τον Χαραλάμπη σε περιοδικά και εφημερίδες της Μεσσηνίας.\nΟ Χαραλάμπης έφυγε από τη ζωή από φυσικό θάνατο το 1974 σε ηλικία 78 χρονών και ετάφη στο νεκροταφείο του Μοναστηρίου των Παλαιοημερολογιτών (Παναγουλάκη).\nΠροφητείες και άγνωστα περιστατικά από τη ζωή του\n…Θα ‘έρθει καιρός, πού θα δεις τα σκυλιά δεμένα με τα λουκάνικα. Ηθική δε θα υπάρχει! Αγάπη δε θα υπάρχει! Εμπιστοσύνη πουθενά δε θα υπάρχει! Ό κόσμος θα πέσει σε μεγάλη ανηθικότητα, χωρίς ούτε συγγενικά όρια…\n— Βλέπεις αυτό το βουνό και δίπλα το άλλο; Θα μείνει μια γιδούλα στο ένα και μια στο άλλο, και θα χτυπάει το κουδουνάκι της τσίν, τσίν, τσίν. Τόσοι θα μείνουτε, πολύ λίγοι\n-Με πήρε σύννεφο, με πήγε στο εκκλησάκι και άναψα τα καντήλια, ούτε κατάλαβα πώς πήγα…\nΤην εποχή της κατοχής πήγαινε προς τον Αλμυρό και στο χέρι του κρατούσε το φαναράκι του.\nΟι Γερμανοί, όταν τον είδαν του φώναξαν “Αλτ… «Αλτ… «Αλτ…”, αλλά αυτός συνέχιζε το βάδισμα· του έριξαν πολλές σφαίρες και θυμάμαι μου είπε:\n-“Να πιστεύοντε στο Χριστό. Ιδού γαρ, και λέγομεν και λέγομεν, γαρ… γαρ… γαρ”.\nΚαι συνέχισε το δρόμο του. Οι Γερμανοί έμειναν ακίνητοι και τον κοίταζαν με απορία και θαυμασμό.


ΜΙΑ ΚΟΠΕΡΝΙΚΕΙΑ ΕΠΑΝΑΣΤΑΣΗ ΣΤΗΝ ΠΟΛΙΤΙΚΗ... - Θέματα\nἘξώφυλλο Περιεχόμενα Θέματα ΜΙΑ ΚΟΠΕΡΝΙΚΕΙΑ ΕΠΑΝΑΣΤΑΣΗ ΣΤΗΝ ΠΟΛΙΤΙΚΗ...\nΜΙΑ ΚΟΠΕΡΝΙΚΕΙΑ ΕΠΑΝΑΣΤΑΣΗ ΣΤΗΝ ΠΟΛΙΤΙΚΗ...\nΓράφει: Νίκος ΠΟΥΛΑΝΤΖΑΣ\n(Δημοσίευση: 11 Ἀπριλίου 2007) Γιὰ τὰ ὅρια τοῦ μαρξισμοῦ καὶ τῆς σκέψης τοῦ Γκράμσι. Τί σημαίνει νὰ ξανακατανοήσουμε τὴν πολιτική; - Πρόκειται γιὰ τὴν τελευταία συνέντευξη ποὺ ἔδωσε ὁ Νῖκος Πουλαντζάς. Δόθηκε στὸν Μάρκο Ντάνι γιὰ τὴν ἰταλικὴ ἐφημερίδα Rinascita τῆς 12ης Ὀκτωβρίου 1979. Ἡ Κριστίν Μπυσί-Γκλυξμάν ἔκανε τὴν μετάφραση τῆς συνέντευξης ἀπὸ τὰ ἰταλικὰ στὰ γαλλικά, ἀπ' ὅπου καὶ τὴν μεταφράσαμε στὰ ἑλληνικά. Ὅσα εἶναι σὲ ἀγκύλες [ ] εἶναι δικά μας, γιὰ τὴν καλύτερη ἀπόδοση τοῦ κειμένου (Γ.Φ.Φ).\n- Μέσα στη διαμάχη για την "κρίση του μαρξισμού", ή καλύτερα των μαρξισμών, συχνά προωθήθηκε κι αναπτύχθηκε η θέση για τις "ευθύνες της θεωρίας". Όσο για σένα, έχεις επανειλημμένα υπενθυμίσει ότι δεν μπορούμε να προσάπτουμε στη θεωρία περισσότερες ευθύνες απ' όσες έχει. Πρέπει να συμπεράνουμε ότι διαχωρίζεις τις θεωρητικές προϋποθέσεις από την πρακτική και τις πολιτικές πραγματοποιήσεις;\nΝ.Π. - Ας το διευκρινίσουμε. Καταρχήν, θέλησα να παρέμβω στο επίκεντρο μιάς πολεμικής που κυριαρχούνταν από τον υστερικό αντιμαρξισμό των νέων φιλοσόφων, όπου ο μαρξισμός ταυτιζόταν απλά και καθαρά με τα γκούλαγκ. Μου φαίνεται όλο και πιό επείγον να εγκαταλείψουμε όλη αυτή την λενινιστική αντίληψη η οποία κληρονόμησε τον Μαρξ, είναι πολύ ακαθόριστη και βασίζεται στην αντιστοιχία της θεωρίας και της πρακτικής. Διότι με αφετηρία αυτή την αντιστοιχία εντοπίζουν και ταξινομούν τις "καθυστερήσεις" ή τις "αποκλίσεις" που προκαλεί η ιστορία. Κι αν αντίθετα εγκαταλείπαμε άραγε αυτό το όραμα της επιστημονικότητας αποδεχόμενοι την ιδέα μιάς δομικής έντασης ανάμεσα στη θεωρία -όποια κι είναι- και στη πρακτική; Υπ' αυτή την έννοια, ο μαρξισμός δεν είναι πιό υπεύθυνος για τα γκούλαγκ απ' ότι ο Σορέλ για τον φασισμό ή ο Νίτσε για τον ναζισμό.\nΒέβαια, υπάρχει πράγματι ένας κίνδυνος: Να αθωώσουμε τον μαρξισμό για όλες τις δυσκολίες που πρόκυψαν κατά την πραγματοποίηση του σοσιαλισμού. Για να το αποφύγουμε, πιστεύω πως οφείλουμε να επιμείνουμε πάνω σε όλα όσα διαχωρίζουν τον Μαρξ από τον Λένιν. Οχι μόνο να εγκαταλείψουμε -αυτό έχει ήδη γίνει- τη σταλινική αγιοποίηση του "μαρξισμού-λενινισμού", αλλά ν' αναγνωρίσουμε ότι μέσα στον λενινισμό -συμπεριλαμβάνοντας εδώ, και μέσα στη θεωρητική καθαρότητά του- υπάρχουν στοιχεία που μπόρεσαν να ευνοήσουν την ύπαρξη του σταλινισμού.\n- Ομως αυτός ο διαχωρισμός του Μαρξ και του Λένιν δεν σου φαίνεται σαν μια νέα επιχείρηση "επιστροφής στις πηγές"; Ποιά είναι πλέον, ποιά μπορεί να είναι η χρησιμότητά της, μπροστά στα εντελώς καινούργια προβλήματα που σήμερα τίθενται;\nΝ.Π. - Στον Μαρξ υπάρχουν στοιχεία εντελώς αντιθετικά με τις θεωρίες του Λένιν. Ετσι, σε πείσμα των κριτικών που δέχθηκε ως προς τον τυπικό χαρακτήρα των ελευθεριών, ο Μαρξ, διαφέροντας απ' τον Λένιν, δεν έπαψε να καταθέτει το πιό μεγάλο ενδιαφέρον για τους θεσμούς της αντιπροσωπευτικής δημοκρατίας. Αλλ' ας μη παραμένουμε δέσμιοι αυτής της παληάς διαμάχης. Διότι βρισκόμαστε σήμερα μπροστά σε νέα προβλήματα που αφορούν την κριτική στις σοσιαλιστικές χώρες, τον ευρωκομμουνισμό ή τις δυσκολίες της ανόδου της αριστεράς στην εξουσία στην Ευρώπη. Οι απαντήσεις δεν βρίσκονται όλες έτοιμες στον Μαρξ, τον Λένιν ή ακόμα και τον Γκράμσι.\nΣε αντίθεση με τον Αλτουσέρ επηρεάστηκα πάρα πολύ από τη σκέψη του Γκράμσι. Αλλ' όσο περνάει ο καιρός, τόσο είμαι πεισμένος πώς ο Γκράμσι δεν αντιπροσωπεύει, όπως πίστευα για καιρό, μία φάση εντελώς καινούργια στη θεωρητική σκέψη. Βέβαια, ο Γκράμσι σίγουρα έθεσε πρώτος ένα σύνολο προβλημάτων που είναι πάντα δικά μας: η διεύρυνση του κράτους, μία πολύ μεγάλη ευαισθησία για την κοινωνία των πολιτών, η παρουσία των λαϊκών μαζών στην θεσμοποίηση του κράτους. Ομως στοχάζεται πάντα στο εσωτερικό μιάς αντίληψης θεμελιακά λενινιστικής, το πρόβλημά του είναι να εφαρμόσει την λενινιστική στρατηγική στη Δύση. Ακόμη κι αν δεν πρόκειται πλέον για ένα πόλεμο κινήσεων, το κράτος καταφέρνει πάντοτε να επικρατεί∙ ένας "συνασπισμός" που τον βολεύει να κατακτά. Η προβληματική της περικύκλωσης, του πόλεμου θέσεων, βασίζεται πάντοτε σε μιά δυαδική εξουσία. Γι' αυτό σκέφτομαι -όπως κι άλλοι έχουν ήδη πεί- ότι δεν υπάρχει στον Γκράμσι θετική θεωρία της άσκησης της εξουσίας μέσα στους θεσμούς της αντιπροσωπευτικής δημοκρατίας, κατά τη μετάβαση στον δημοκρατικό σοσιαλισμό. Η θεωρία του πολυκομματισμού, εκείνη για το κράτος δικαίου απουσιάζουν. Ο Γκράμσι έγραψε την ληξιαρχική πράξη θανάτου της Τρίτης Διεθνούς, ανοίγοντας νέους θεωρητικούς δρόμους σέ όλους όσους ήλθαν μετά από αυτόν. Ομως παραμένει υποτελής στη προβληματική της εποχής του και πιστεύω ότι δεν μπορεί να μας βοηθήσει πολύ στα πρωτότυπα καθήκοντα που μας περιμένουν.\n- Μετά απ' αυτές τις προκαταρκτικές σκέψεις, ας έλθουμε στα νέα προβλήματα που τίθενται για την αριστερά στην Ευρώπη. Κι ειδικότερα στις συνέπειες της πολιτικής και θεσμικής κρίσης τής στρατηγικής των "κομμάτων του ευρωκομμουνισμού". Πολλοί μιλούν για αναντιστοιχία, για "κρίση της μορφής-κόμμα"...\nΝ.Π. - Υπάρχει πραγματικά σήμερα μία κρίση των κομμάτων, ωστόσο δεν θα μιλούσα για μία κρίση της μορφής-κόμμα, που θα σήμαινε ότι υπάρχει μία κρίση της μορφής-κράτος, πράγμα που μου φαίνεται λάθος. Αυτή η κρίση των κομμάτων είναι διπλή. Μεταφράζεται, καταρχήν, σε μία κρίση του συστήματος των κομμάτων ενγένει, και των κομμάτων της αριστεράς εντελώς ιδιαίτερα. Αποτελεί συνέπεια των επιτελούμενων βαθιών μετασχηματισμών του κράτους. Συντελούν σε μιά μετατόπιση λειτουργιών, που άλλοτε εξαρτόνταν από τα κόμματα, προς τη διοίκηση του κράτους, γι' αυτό και έχω μιλήσει για αυταρχικό κρατισμό. Ο ρόλος των κομμάτων ως αντιπροσώπων των τάξεων -ενώπιον της κρατικής διοίκησης της οποίας γίνονται οι προνομιακοί συνομιλητές- έχει παρακμάσει. Πράγμα που εξηγεί τόσο τις εμφανίσεις θεσμικών κορπορατίστικων μορφών, όσο και την κρίση των κομμάτων, που αυτή τη στιγμή χάνουν μία ολόκληρη σειρά από ιδεολογικές λειτουργίες, θεμελιακές για τη δημιουργία της συναίνεσης και της ιδιαίτερης νομιμοποίησής τους. Και βέβαια, δεν είναι μικρότερο το ειδικό πρόβλημα που υπάρχει για τα "μαζικά εργατικά κόμματα", είτε είναι σοσιαλδημοκρατικά, είτε ευρωκομμουνιστικά. Πράγματι μιλάμε για "εργατικά κόμματα", ακόμα κι αν δεν υπήρξαν ποτέ κάτι τέτοιο με την αυστηρή έννοια, γιατί το πρώτο οργανωτικό μοντέλο τους, ακόμη κι όταν αυτά τα κόμματα έγιναν μαζικά κόμματα, παρέμενε το εργοστάσιο, ο τόπος δουλειάς.\nΣήμερα όμως, σε πείσμα της ιδιαιτερότητας μιάς οικονομικής κρίσης που διεγείρει νέες μορφές πάλης στους τόπους δουλειάς, το νέο γεγονός βρίσκεται αλλού: η πολύ βαθειά κρίση του Welfare State γέννησε πολυάριθμα κοινωνικά κινήματα εξωτερικά προς τους φυσικούς χώρους της παραγωγής, κι ενμέρει ξένα -πολιτιστικά, πολιτικά, και κοινωνικά- προς το παραδοσιακό διεκδικητικό περιεχόμενο των προηγούμενων ετών. Εάν αυτή η υπόθεση εργασίας είναι ουσιώδης, η κρίση των μαζικών εργατικών κομμάτων δεν αφορά μόνο -ούτε κατ' ουσία- τη "μορφή-κόμμα". Ειδεμή, οφείλεται στα οργανωτικά αντανακλαστικά εκείνου που αναζητά ενα χαμένο παράδεισο, ένα κόμμα που συνολικοποιεί, κεντρική στιγμή [κύρια βαθμίδα, φάση] της σύνθεσης... Πρόκειται για μία κρίση κοινωνιολογική πολύ πιο βαθειά, η οποία εγκαλεί σε αναθεωρήσεις που υπερβαίνουν κατά πολύ τα σκέτα κριτήρια του παραδοσιακού "τρόπου λειτουργίας" της πολιτικής. Τα ευρωκομμουνιστικά κόμματα όχι μόνο δυσκολεύονται να εγκαταλείψουν το σταλινικό "μοντέλο" χωρίς να καταφέρνουν να βάλουν στη θέση του ένα άλλο έγκυρο. Αλλά εξίσου δυσκολεύονται κάθε φορά που σχετίζονται με αυτά τα νέα κοινωνικά κινήματα τα οποία χάνουν κάθε χαρακτηρισμό τους ως "περιθωριακά".\n- Εάν οι δυσκολίες των ευρωκομμουνιστικών κομμάτων δεν μπορούν να εξαλειφθούν από την αποκατάσταση, ή την απλή εύρεση, νέων μορφών, ποιές είναι λοιπόν οι πολιτικές ενδείξεις που θα χρησίμευαν να καταλάβουμε, κι ιδίως να υπερβούμε, μιά κατάσταση σαν κι αυτή;\nΝ.Π. - Ισως μοιάζει παράδοξο να πούμε -μα πιστεύω ότι είναι αναγκαίο- πως ένας από τους κύριους λόγους γι' αυτές τις δυσκολίες προέρχεται από μία δυσδιάκριτη υπερβολή της πολιτικής, μέσα σε ένα είδος "παμπολιτικισμού". Πρόκειται εδώ για ένα ζήτημα που συνδέεται στενά με τον τρόπο ύπαρξης αυτών των μαζικών εργατικών κομμάτων για τα οποία μιλούσαμε. Δεν φτάνουν ως το σημείο να αποδεχτούν πλήρως την ιδέα μιας δομικής έντασης αναγκαίας, προς δημιουργία, ανάμεσα σε κόμματα και κοινωνικά κινήματα. Γιατί μιλάμε για μία υπερβολή της πολιτικής; Διότι ακόμη κι όταν αναγνωρίζουμε μία ευρεία αυτονομία στα κοινωνικά κινήματα, ο τρόπος ύπαρξης του κόμματος -η παρουσία του- μένει πάντοτε δέσμια μιάς συνολικοποιούσας αντίληψης για τη πολιτική ως "σύνθεση". Ακόμη κι ο Ινγκράο, που είναι ωστόσο εξαιρετικά διαυγής για όλα αυτά τα ζητήματα που συζητάμε, χρησιμοποιεί τον πολύ αποκαλυπτικό όρο του "αστερισμού" σχετικά με αυτά τα κοινωνικά κινήματα. Αλλ' αστερισμός γύρω από ποιόν; Ποιό είναι το κέντρο του; Αναρωτιέμαι όλο και περισσότερο μήπως είναι σωστό να μιλήσουμε για μία "έλλειψη" [«απουσία»] πολιτικής μέσα στη κοινωνία μας. Είμαστε άραγε βέβαιοι ότι αποφεύγουμε ένα "παμπολιτικισμό", μία από τις μεγαλύτερες ιδεολογικές ψευδαισθήσεις που κληρονόμησαν την ιστορία των δέκα τελευταίων ετών; Το βάθος του προβλήματος ίσως συνίσταται στο ν' αναγνωρίσουμε ότι "δέν είναι όλα πολιτική", ότι υπάρχουν όρια στην πολιτική και στην πολιτικοποίηση. Πρέπει να συνηθίσουμε να σκεπτόμαστε ότι μπορούν να υπάρξουν χώροι ελευθερίας για νέα συλλογικά σχέδια, για την έκφραση νέων υποκειμενικοτήτων που εκφεύγουν της πολιτικής, από ορισμένα όρια της πολιτικής.\n- Με την πολιτική και θεωρητική κληρονομιά μας, δεν είναι εύκολο εγχείρημα. Είναι σχεδόν μία κοπερνίκεια επανάσταση...\nΝ.Π. - Είναι μία κοπερνίκεια επανάσταση, ό όρος είναι ακριβής. Αν όμως εγκαταλείψουμε ένα παληό μοντέλο κόμματος -υπήρξε αναγκαίο κατά το παρελθόν-, οφείλουμε εξίσου να εγκαταλείψουμε μία ολόκληρη σειρά λειτουργιών που δεν έχουν πια πολύ νόημα. Και δεν σκέπτομαι μόνο έναν ορισμένο πολιτικισμό που είναι παρών στον Γκράμσι σχετικά με την ηθική, την αισθητική, και για ό,τι σήμερα ορίζεται -με τρόπο συγκεχυμένο και ενίοτε χωρίς κριτικό πνεύμα- ως "ιδιωτικό". Αναφέρομαι σε αυτό που είναι καινούργιο: σε αυτή την αμείωτη και στο εξής διαρκή ένταση μεταξύ κοινωνικών κινημάτων και πολιτικών κομμάτων, που οφείλεται στην κοινωνικοποίηση, στη διάχυση της πολιτικής.\nΣε όλη αυτη την γιγάντια ανάπτυξη της κοινωνίας των πολιτών που θα μπορούσε να δώσει την ευκαιρία στα κόμματα του ευρωκομμουνισμού -κι επιμένω ακόμη- να βρούν μία νέα μορφή παρουσίας μέσα στη κοινωνία.\n- Ομως, δεν νομίζεις ότι η εγκατάλειψη της εικόνας του κόμματος ως "βαθμίδας της συνολικότητας" συνεπιφέρει ορισμένα θεωρητικά πορίσματα; Για παράδειγμα, τί νόημα να δώσουμε στην έννοια τής ηγεμονίας τής εργατικής τάξης;\nΝ.Π. - Είναι μία θεμελιακή έννοια που πρέπει βαθειά να την ξανασκεφτούμε. Μου φαίνεται πως οι κατηγορίες του μαρξισμού τείνουν να θεωρούν το πρόβλημα των σχέσεων μεταξύ της εργατικής τάξης και της πολιτικής δημοκρατίας ως "φυσιολογικά" λυμένο. Αναρωτιέμαι μήπως υπάρχει ένας δεσμός μεταξύ της λενινιστικής υποτίμησης της σπουδαιότητας της τυπικής δημοκρατίας και μιάς θεωρίας που θεωρεί αυτονόητο τον "αυθόρμητα" δημοκρατικό ρόλο της εργατικής τάξης. Εάν θέλουμε ν' αναλύσουμε επακριβώς τις "καθυστερήσεις" στη μαρξιστική πολιτική θεωρία, αυτό το θέμα είναι κεντρικό. Πρέπει να καταλάβουμε -όπως το διδάσκει η πείρα- πως καμιά τάξη από μόνη της, λειτουργώντας από την ιδιαίτερη φύση της, δεν είναι προορισμένη να εγγυηθεί τις ελευθερίες, εάν δεν υπάρχει ένα συνειδητό σχέδιο που παρεμβαίνει μ' αυτή την έννοια. Πρέπει να μάθουμε να εξετάζουμε χωρίς μύθους ή αντιστάσεις, τη διαστρωμάτωση, τις διαιρέσεις τις εσωτερικές στην εργατική τάξη, στη πιό μεγάλη της συνθετότητα. Έχει ανάγκη από δημοκρατικούς θεσμούς όχι μόνο για να αμυνθεί από τους "εχθρούς" της, αλλ' επίσης για "ν' αμυνθεί από αυτή την ίδια", τη στιγμή ακριβώς που ασκεί την πολιτική εξουσία. Είναι κεφαλαιώδες να το καταλάβουμε αυτό για να μην υποτιμήσουμε, όπως κάνουν ορισμένοι μαρξιστές, το τεράστιο έργο των ευρέσεων που αναγκαιούν για την επεξεργασία μιάς δημοκρατικής πολιτικής θεωρίας της μετάβασης στο σοσιαλισμό.


Μεγάλος Αδελφός της Εφορίας στις τράπεζες: Μέσα σε 24 ώρες το άνοιγμα των λογαριασμών – Φοροτέχνης\nΑρχή › Οικονομικά › Μεγάλος Αδελφός της Εφορίας στις τράπεζες: Μέσα σε 24 ώρες το άνοιγμα των λογαριασμών\nΜεγάλος Αδελφός της Εφορίας στις τράπεζες: Μέσα σε 24 ώρες το άνοιγμα των λογαριασμών\nΔημοσιεύτηκε στις Δεκέμβριος 9, 2013 από Αγγελική Πόντα — Δεν υπάρχουν σχόλια ↓\nΜεγάλο Αδερφό για καταθέσεις και δάνεια φυσικών και νομικών προσώπων που ελέγχονται από όλες τις … υπηρεσίες της Γενικής Γραμματείας Δημοσίων Εσόδων, το ΣΔΟΕ, την Οικονομική Αστυνομία, τον Οικονομικό Εισαγγελέα, τον Εισαγγελέα Εγκλημάτων Διαφθοράς αλλά και την Αρχή για την καταπολέμηση μαύρου χρήματος ενεργοποιεί από την ερχόμενη Πέμπτη 12 Δεκεμβρίου το υπουργείο Οικονομικών.\nΠρόκειται για το Σύστημα Μητρώου Τήρησης Τραπεζικών Λογαριασμών και Λογαριασμών Πληρωμών που ανοίγει τα «μάτια» των ελεγκτικών μηχανισμών σε καταθέσεις και δάνεια φορολογουμένων υπό έλεγχο εντός 24 ωρών από την υποβολή του σχετικού αιτήματος στις τράπεζες. Οι ελεγκτές δεν θα έχουν on line πρόσβαση σε καταθέσεις και δάνεια. Θα έχουν όμως στις οθόνες των υπολογιστών τους το πλήρες τραπεζικό προφίλ με όλες τις κινήσεις δανείων, καταθέσεων, επενδυτικών ή άλλων λογαριασμών σε βάθος δεκαετίας σε μία μόλις ημέρα από την ώρα που θα ζητήσουν σχετικές πληροφορίες.\nΤην απόφαση υπέγραψε ο υφυπουργός Οικονομικών Γ. Μαυραγάνης και όπως επισημαίνουν πηγές του ΣΔΟΕ «θα μας λύσει τα χέρια». Σήμερα οι ελεγκτικές Αρχές περιμένουν έως και τέσσερις μήνες να διαβιβαστούν χειρόγραφα τα σχετικά στοιχεία.\nΕπί της ουσίας, εξηγούν πηγές της Γενικής Γραμματείας Δημοσίων Εσόδων, το συγκεκριμένο σύστημα δεν είναι τίποτε άλλο από ένα κλειστό κύκλωμα ηλεκτρονικής αλληλογραφίας ανάμεσα στον ελεγκτικό μηχανισμό και τις τράπεζες με όλες εκείνες τις απαραίτητες διαδικασίες για την προστασία των προσωπικών δεδομένων.\n«ΤΑ ΝΕΑ» παρουσιάζουν με επτά ερωτήσεις – απαντήσεις τα βασικά σημεία της υπουργικής απόφασης.\n1. Πώς λειτουργεί το Σύστημα Μητρώου. Η Γενική Γραμματεία Πληροφορικών Συστημάτων μέσω ειδικής εφαρμογής λειτουργεί ως μοναδικός κόμβος διασύνδεσης και επικοινωνίας μεταξύ των ελεγκτικών Αρχών και των τραπεζών. Αντίστοιχα ως κόμβος διασύνδεσης των τραπεζών με τη ΓΓΠΣ λειτουργεί η διατραπεζική εταιρεία Τειρεσίας ΑΕ.\n2. Πώς υποβάλλεται το αίτημα. Απαραίτητο στοιχείο για την υποβολή αιτήματος άρσης τραπεζικού απορρήτου είναι ο ΑΦΜ του φυσικού ή νομικού προσώπου που ελέγχεται. Επιπλέον όμως συμπληρώνονται τα στοιχεία του χρήστη – ελεγκτή (ΑΦΜ, όνομα, υπηρεσία όπου ανήκει), στοιχεία υπόθεσης (αριθμός υπόθεσης, νομοθετική διάταξη βάσει της οποίας υποβάλλεται το αίτημα), πρόσθετα στοιχεία μητρώου τα οποία αφορούν στο φυσικό ή νομικό πρόσωπο που ελέγχεται καθώς και τα στοιχεία έγκρισης του προϊσταμένου.\n3. Τι θα βλέπουν οι ελεγκτές. Με την υποβολή αιτήματος με τον κωδικό «Αίτημα 01» ζητείται από τα πιστωτικά ιδρύματα να απαντήσουν για συγκεκριμένο ΑΦΜ φυσικού ή νομικού προσώπου, αρχικά αν ο κάτοχος του ΑΦΜ είναι πελάτης του πιστωτικού ιδρύματος με οποιαδήποτε σχέση. Αν είναι πελάτης, θα παρατίθεται κατάλογος με τα δεδομένα για καταθετικό λογαριασμό πρώτης ζήτησης, καταθετικό προθεσμιακό λογαριασμό, χορηγητικό, επενδυτικό ή άλλο λογαριασμό που τηρείται στην τράπεζα.\n4. Ποιοι θα έχουν πρόσβαση στα στοιχεία. Πρόσβαση στα αποτελέσματα, πέρα από τον χρήστη – ελεγκτή, θα έχει και ο προϊστάμενος του χρήστη.\n5. Πότε απαντούν οι τράπεζες. Ως ανώτατος χρόνος διαβίβασης των αποτελεσμάτων ορίζεται η 12η μεσημβρινή της επόμενης εργάσιμης ημέρας από την ημέρα υποβολής του αιτήματος.\n6. Πότε ανοίγει το Σύστημα. Από τις 12 Δεκεμβρίου. Μετά την ημερομηνία αυτή όλα τα ερωτήματα που καλύπτονται από τους φορείς οι οποίοι έχουν ενταχθεί στο σύστημα υποβάλλονται αποκλειστικά ηλεκτρονικά.\n7. Ποιος είναι υπεύθυνος. Υπεύθυνος διαχείρισης είναι ο επικεφαλής της Διεύθυνσης Υποστήριξης Ηλεκτρονικά Συναλλασσομένων της Γενικής Γραμματείας Δημοσίων Εσόδων.\nΟι ελεγκτές δεν θα έχουν online πρόσβαση, όμως θα βλέπουν στις οθόνες των υπολογιστών τους μέσα σε μία ημέρα από την ώρα που θα ζητήσουν τις πληροφορίες το πλήρες τραπεζικό προφίλ με όλες τις κινήσεις δανείων, καταθέσεων, επενδυτικών ή άλλων λογαριασμών σε βάθος δεκαετίας, φυσικών και νομικών προσώπων.\nΕΝΤΥΠΗ ΕΚΔΟΣΗ( Στην εφημεριδα τα νεα)\n‹ Η κρυφή παγίδα του πόθεν έσχες για το 2014\nΕιδικό βιβλίο τροποποίησης ωραρίου εργασίας και υπερωριών – Νέες τροπολογίες στο σχέδιο νόμου του υπουργείου Εργασίας ›


Φ. Ρουσουνίδης: SOS ξενοδόχων προς τράπεζες | IN Business News | Τουρισμός - Εστίαση\nΜαρία Στυλιανού 08/10/2020 07:31\nΗ ζημιά που προκλήθηκε στην ξενοδοχειακή βιομηχανία μας παίρνει πολλά χρόνια πίσω, διαμηνύει ο Γενικός Διευθυντής του ΠΑΣΥΞΕ, Φιλόκυπρος Ρουσουνίδης.\nΣε συνέντευξη του στο InBusinessNews, ο κ. Ρουσουνίδης αναφέρεται στο αίτημα που υπέβαλαν οι ξενοδόχοι προς τις τράπεζες για επέκταση του μορατόριουμ αναστολής δόσεων που διέπει την ξενοδοχειακή βιομηχανία όπως και στο γεγονός ότι ζητείται από τα τραπεζικά ιδρύματα να επεξεργαστούν και άλλα μέτρα και ελαφρύνσεις ώστε να μετριαστούν όσο γίνεται οι απώλειες των ξενοδόχων.\nΑναφέρεται, επίσης, στην πρόσφατα αναθεωρημένη Συλλογική Σύμβαση, για την οποία σημειώνει πως ίσως θα πρέπει να δοθεί κάποια ελαστικότητα λόγω των προβλημάτων της πανδημίας. Σε ό, τι αφορά τις υπό λειτουργία ξενοδοχειακές μονάδες, εκφράζει την εκτίμηση ότι ένα μεγάλο ποσοστό τους θα κλείσει μέχρι το τέλος Οκτωβρίου.\nΠοιο είναι μέχρι στιγμής το μέγεθος της ζημιάς που προκάλεσε η πανδημία στα ξενοδοχεία;\nΔυστυχώς φέτος ήταν μια καταστροφική τουριστική σεζόν, που όμοια της δεν έχουμε ξαναζήσει τις τελευταίες δεκαετίες. Η ζημιά που προκάλεσε η πανδημία στην ξενοδοχειακή βιομηχανία είναι πάρα πολύ μεγάλης έκτασης και όσον αφορά τις αφίξεις και τα έσοδα, μας παίρνει πολλά χρόνια πίσω.\nΔιαβάστε ακόμα: Τα ξενοδοχεία της Λεμεσού και οι πύργοι τους\nΔιαβάστε ακόμα: Α. Ανδρεάδης: Ξέρουμε πώς θα είναι τα πράγματα μετά την πανδημία\nΥπήρξε μεγάλο ενδιαφέρον για ένταξη ξενοδοχείων στα προγράμματα του Υπ. Εργασίας και του Υφυπουργείου Τουρισμού. Τι ποσοστό των ξενοδοχείων εκμεταλλεύτηκε τα προγράμματα αυτά; Σε τι ποσοστό λειτουργούν αυτή τη στιγμή τα ξενοδοχεία, ανά επαρχία;\nΣτη φετινή σεζόν το ποσοστό των ξενοδοχείων που λειτούργησαν στις Επαρχίες μας δεν ξεπερνά το 30%.\nΥπήρξε έντονο ενδιαφέρον για ένταξη στα προγράμματα του Υπουργείου Εργασίας και του Υφυπουργείου Τουρισμού που εκπονήθηκαν, δείχνοντας με αυτό το τρόπο την έμπρακτη στήριξη μας στις προσπάθειές που κάνει η πολιτεία για να στηρίξει την τουριστική βιομηχανία.\nΑναμένεται, μέχρι το τέλος Οκτωβρίου, ένα μεγάλο ποσοστό των ξενοδοχειακών μονάδων που είναι ανοικτές, να αναστείλει τη λειτουργία του.\n«Να σώσουμε ό,τι περισώζεται»\nΠώς βλέπετε το τουριστικό πεδίο μετά τη λήξη των προγραμμάτων τον Οκτώβριο-Νοέμβριο;\nΠαρόλο ότι αρκετοί έχουν χαρακτηρίσει την φετινή χρονιά ως ꞋχαμένηꞋ, εμείς συνεχίζουμε τις προσπάθειες, για να σώσουμε ό, τι περισώζεται, ακόμη και μετά τη λήξη των προγραμμάτων που αναφέρεστε.\nΟπωσδήποτε όμως το τοπίο στην τουριστική βιομηχανία είναι ζοφερό και αβέβαιο.\nΠοιες οι εκτιμήσεις σας για την πορεία του τουρισμού το επόμενο διάστημα και πότε βλέπετε πλήρη επάνοδο στα προ κορωνοϊού επίπεδα;\nΟι εκτιμήσεις μας για την πορεία του τουρισμού στο αμέσως επόμενο διάστημα είναι τέτοιες που δεν δημιουργούν ιδιαίτερες προσδοκίες και δεν διαφαίνεται να υπάρξει κάτι που θα αλλάξει την εικόνα της φετινής χρονιάς.\nΑσφαλείς εκτιμήσεις επ’ αυτού δυστυχώς, ελέω της πανδημίας, δεν μπορούν να γίνουν αυτή τη στιγμή, λόγω της ευμετάβλητης κατάστασης που αυτή έχει δημιουργήσει.\nΠροσωπική μου εκτίμηση είναι ότι η κρίση αυτή θα είναι βαθύτερη από αυτή της φετινής χρονιάς και για πλήρη επάνοδο στα προ-κορωνοϊού επίπεδα θα χρειαστούμε τουλάχιστον 3-4 χρόνια.\nΑπαραίτητη η επέκταση αναστολής δόσεων και ελαφρύνσεις\nΘα ζητήσετε οποιεσδήποτε διευκολύνσεις από τις τράπεζες όταν θα ολοκληρωθεί το μορατόριουμ δόσεων;\nΟπωσδήποτε έχουμε ήδη ζητήσει/εισηγηθεί την επέκταση του μορατόριουμ αναστολής δόσεων που διέπει την ξενοδοχειακή βιομηχανία, και θεωρούμε ότι πρέπει να θωρακίσουμε και να στηρίξουμε τις επιχειρήσεις για την επερχόμενη τουριστική σεζόν, έτσι ώστε να αποφευχθούν εικόνες αφερεγγυότητας, οι οποίες θα έχουν και ευρύτερες συνέπειες σε περίπτωση που υπάρξουν.\nΠαράλληλα ζητούμε από τις τράπεζες όπως επεξεργαστούν και άλλα συγκεκριμένα μέτρα και ελαφρύνσεις έτσι ώστε να εισέλθουμε στην νέα τουριστική σεζόν όσο το δυνατό με πιο λίγες απώλειες.\nΑνησυχία για πιθανό λουκέτο αεροπορικών\nΥπάρχει πρόβλημα με τη συνδεσιμότητα της Κύπρου; Σας ανησυχεί ενδεχόμενο κλείσιμο αεροπορικών εταιρειών; Κατά πόσο βλέπετε νέες συμφωνίες με αεροπορικές εταιρείες για το επόμενο διάστημα;\nΣίγουρα η πανδημία αυτή έχει κτυπήσει αλώβητα ανά το παγκόσμιο και τις αεροπορικές εταιρείες και κατ’ επέκταση έχει δημιουργήσει ιδιαίτερο πρόβλημα όσον αφορά τη συνδεσιμότητα της Κύπρου με την Ευρώπη, αλλά και με άλλες χώρες του εξωτερικού.\nΕίναι κάτι που σίγουρα μας ανησυχεί το ενδεχόμενο κλεισίματος αεροπορικών εταιρειών και σίγουρα θεωρώ ότι θα πρέπει να ανατρέξουμε σε νέες συμφωνίες με νέες εταιρείες για το επόμενο διάστημα έτσι ώστε να κτιστεί και να στηριχτεί η συνδεσιμότητα της Κύπρου, για να δημιουργηθούν οι συνθήκες και το υπόβαθρο όσο το δυνατό μεγαλύτερης συνδεσιμότητας, κτίζοντας γέφυρες ιδιαίτερα με τις χώρες οι οποίες έχουν επιδείξει ενδιαφέρον στο να συνεργαστούν μαζί μας τουριστικά.\nΕίναι κάτι που κατ’ επέκταση θα βοηθήσει τους μεγάλους τουριστικούς πράκτορες και διοργανωτές ταξιδίων να μας συμπεριλάβουν στα πλάνα τους.\nΌπως φάνηκε, μεγάλο πρόβλημα αποτελεί το γεγονός ότι ο κυπριακός τουρισμός και τα ξενοδοχεία έχουν μεγάλη εξάρτηση από τους Βρετανούς και τους Ρώσους τουρίστες. Κατά πόσον θα πρέπει τα ξενοδοχεία να αναθεωρήσουν τις συμφωνίες τους με tour operators, εστιάζοντας και σε άλλες αγορές;\nΗ πανδημία αυτή ανέδειξε αρκετά προβλήματα της τουριστικής βιομηχανίας που είχαν εντοπιστεί και από το αρμόδιο Υφυπουργείο, όπως ήταν η εξάρτηση από συγκεκριμένες αγορές. Μέσα στα άμεσα στρατηγικά σχέδια για τον τουρισμό είναι και το άνοιγμα προς άλλες καινούργιες αγορές, έτσι ώστε να υπάρξει μεγαλύτερη διασπορά στην εισροή των δυνητικών τουριστών και να μειωθεί η εξάρτηση από αγορές όπως αυτές που αναφέρθηκαν πιο πάνω.\nΤα τελευταία χρόνια γίναμε μάρτυρες μιας μεγάλης αύξησης των τουριστικών καταλυμάτων. Υπάρχει ακόμα έδαφος για νέες επενδύσεις τέτοιου τύπου; Υπάρχουν ξένες αλυσίδες που ενδιαφέρονται να δραστηριοποιηθούν στην Κύπρο (και ποιες);\nΘεωρώ ότι υπάρχει ακόμα έδαφος για επενδύσεις τέτοιου τύπου και η Κύπρος προσφέρεται για πολλούς και διάφορους λόγους.\nΕίμαστε ένα ανεπτυγμένο νησί με πάρα πολύ καλές καιρικές συνθήκες που δημιουργούν τα εχέγγυα για να χρησιμοποιείται η Κύπρος σαν ένας τουριστικός προορισμός ολόχρονα.\nΓίνονται προσπάθειες και για το βραχυπρόθεσμο μέλλον έτσι ώστε να υπάρξει όσο το δυνατό γρηγορότερη ανάκαμψη που οπωσδήποτε θα διευκολύνουν την υλοποίηση επενδύσεων τέτοιου τύπου.\nΑυτό άλλωστε διαφαίνεται και από το έντονο ενδιαφέρον ξένων αλυσίδων που ενδιαφέρονται να δραστηριοποιηθούν στο νησί μας και που για ευνόητους λόγους προτιμώ να μην αναφέρω ονομαστικά.\nΜπορούν οι ξενοδόχοι να τηρήσουν τις υποχρεώσεις τους με βάση την πρόσφατη αναθεωρημένη συλλογική σύμβαση;\nΟπωσδήποτε για τη φετινή σεζόν η κατάσταση επέφερε παρά πολύ μεγάλες δυσκολίες στους ξενοδόχους οι οποίοι, παρόλο ότι προσπαθούν να τηρήσουν τις υποχρεώσεις τους με βάση την πρόσφατη αναθεωρημένη Συλλογική Σύμβαση, ίσως θα πρέπει να τους δοθεί κάποια ελαστικότητα και ευελιξία έτσι ώστε να ανταποκριθούν στο μέγιστο βαθμό.